text:
Oranjestad -Den mi compromiso pa contribui den gobernacion di mi dushi Aruba mi ta bolbe expresa algun cos. Gobierno actual no tin arte, ni parte di e debe astronomico cu Mike Eman y su partido AVP a crea. A goberna desde 2009-2017 malisimo. Mi ta nenga di acepta cu e digno pueblo di Aruba no sa esaki. Mi no por acepta cu cierto hende kier sigui manipula e realidad amargo cu ta toca nos pa e siguiente añanan nos dilanti. Pero laga mi bisa esaki. Tanten cu e deficit no baha, e debe no por baha. Ora nos crea un crecemento economico den sector priva Foreign Direct Investment (FDI), nos debe nacional ta cuminsa baha y por trece esaki bek na normanan aceptabel den Reino Hulandes. Logico ami ta kere cu e crecemento aki mester pasa pariba di brug pasobra no ta aceptabel mas pa nos sigui desaroya Aruba den e mesun area. Gobierno su aparato ta yen, na unda cu no por papia mas di sostenibilidad den e sector aki. No tin logica basa riba interes general cu lo acepta cu nos desaroyo ta sigui den e rumbo aki. Tanten nos sigui kere den un politica cu no a hiba nos na mas prosperidad real, nos no lo alcansa pa saca nos pueblo di e desaster nacional aki. Nos ta bayendo pa di 4 aña cu no tin crecemento economico. Pues dimes no por paga e debe astronomico riba nos cabes y tambe futuro generacion.
Estado di bancarota
Actual Minister President Evelyn Wever Croes a presenta un plan multi-frontal di rescate siman pasa: E situacion ta mas malo cu nos a pensa. Practicamente tur departamento di estado ta den rood. Tin hende ta bisa cu Sra. mr. Evelyn Wever Croes a bisa cu no lo bin cu medida of ahustacion. Segun Mike Eman, cu el a bisa cu e por soluciona e problemanan di e gobierno anterior. Con esaki lo ta posibel si Arubus, ATA, Postkantoor, Arutram, Aruparking, Serlimar, Utilities N.V., Elmar, WEB a wordo masacra cu e famoso Green Conference/Europe Meets America cu NO a trece crecemento economico, AZV, SVB, APFA, proyectonan di Bo Aruba, PPP sin control debido manera Hospital, Green Corridor, Watty Vos Blvd y edificionan di MFA’s. Practicamente tur cos ta den estado di bancarota. Aah prome cu mi lubida, e “BON DEAL” di nos refineria di Mike Eman, Mike de Meza y Richard Arends a laga RdA tambe cu 70 Miyon den rood. Un San Nicolas na suela den tur sentido. Ex-Minister President Mike Eman nunca a presenta un plan structural y real na nos situacion. Tur locual el a haci ta crea debe y mas debe cumprando tur hende na un manera dictatorial y anti-constitucional. Nos di Movimiento Electoral di Pueblo a hiba un oposicion fuerte contra e maneho neoliberal di AVP, pero pa nos mala suerte pueblo a dicidi otro na 2013. Na e momento ey pueblo no a realisa kico Mike Eman tawata kiermen cu “Ainda Falta” pa kita honor y dignidad di tur hogar aki na Aruba.
E clase trahador merece mas
Paisnan manera Hapon 200% di debe, Grecia 160%, un tiki mas cerca den nos region ta Puerto Rico y Jamaica tambe cu debenan nacional astronomico cu tur e consecuencianan negativo pa cu nan pueblonan. Cada pais ta diferente den recurso y desaroyo, p’esey no por compara niun pais cu otro. Por haya un idea si con por soluciona problemanan similar. Grecia no tawata tin un plan y esaki a complica cos mas aun. Minister President actual a presenta un plan di rescate/crisis. Tambe a mustra e curashi pa bin cu reforma fiscal mas tarda pa 2019. Esaki lo ta e solucion pa Aruba a largo plaso si TUR hende coopera. Mi ta sostene e plan 297 pa trece Arubanonan bek Aruba, algo cu mi a expresa den pasado en conexion cu reapertura di nos refineria cu a fracasa totalmente. E clase trahador merece mas di nos economia despues di 32 aña di Status Aparte combina cu mas oportunidad pa desaroyo academico mas pagabel. Banco Central di Aruba mester bin cu un maneho pa baha interes pa por brinda mas na nos pueblo. Nos mester crece e economia di Aruba pasobra nos a yena e isla aki te unda cu awe nos ta e di dos isla mas pobla na Mundo despues di Barbados. Nos tin problema cu salud publico combina cu envehecimento di nos poblacion. Nos mester nos hubentud. Nos no por perde nan: E atraconan, dropouts, adiccion, formacion di gang esaki no ta yuda nos pais den absolutamente nada. Gobierno tin e tarea di goberna pa tur hende riba e isla aki por yega na un bida sostenibel. Gobierno di MEP/POR/RED ta bezig cu esaki butando e ser humano central den tur e retonan cu Aruba ta enfrentando. No ban lubida e situacion cu Venezuela cu ta alarmante y ta perhudicando nos region.
Union ta haci forsa
Tin hopi trabao pa haci pero tur esaki nos por logra den UNION solamente. Nos no tin tempo mas pa argumentonan sin base y sigur nos no tin tempo mas pa erornan den pasado manera ora MEP tawata bezig cu reforma fiscal na 2007 cu no a bay manera planea. Ban stop di crea un pais unda cu mas di 85% ta e clase trahador cu sueldonan cu no ta yega den un economia importador, 10% clase media y 5% super rico. Ban crea un Aruba unda cu e clase trahador, 30% ta nivel (1), 30% nivel (2) cu ta participa mas husto posibel den crecemento di nos economia, un clase media di mas o menos 30%: profesionalnan ta nivel (1) y entreprenuers nivel (2), y e resto “rico”. Nos por crea un isla Caribense cu realmente ta contribui na democracia participativo den nos region den siglo 21!
Archive for March, 2018
Rudy Richardson di MEP: Den Union Nacional nos lo crea un Aruba mas husto den siglo 21Posted: March 28, 2018 in Uncategorized
Oranjestad -Den mi compromiso pa contribui den gobernacion di mi dushi Aruba mi ta bolbe expresa algun cos. Gobierno actual no tin arte, ni parte di e debe astronomico cu Mike Eman y su partido AVP a crea. A goberna desde 2009-2017 malisimo. Mi ta nenga di acepta cu e digno pueblo di Aruba no sa esaki. Mi no por acepta cu cierto hende kier sigui manipula e realidad amargo cu ta toca nos pa e siguiente añanan nos dilanti. Pero laga mi bisa esaki. Tanten cu e deficit no baha, e debe no por baha. Ora nos crea un crecemento economico den sector priva Foreign Direct Investment (FDI), nos debe nacional ta cuminsa baha y por trece esaki bek na normanan aceptabel den Reino Hulandes. Logico ami ta kere cu e crecemento aki mester pasa pariba di brug pasobra no ta aceptabel mas pa nos sigui desaroya Aruba den e mesun area. Gobierno su aparato ta yen, na unda cu no por papia mas di sostenibilidad den e sector aki. No tin logica basa riba interes general cu lo acepta cu nos desaroyo ta sigui den e rumbo aki. Tanten nos sigui kere den un politica cu no a hiba nos na mas prosperidad real, nos no lo alcansa pa saca nos pueblo di e desaster nacional aki. Nos ta bayendo pa di 4 aña cu no tin crecemento economico. Pues dimes no por paga e debe astronomico riba nos cabes y tambe futuro generacion.
Fraccion di POR lo bay yuda pa haya atencion pa e ballpark Xander Bogaerts na Lago HeightsPosted: March 28, 2018 in Uncategorized
Oranjestad -Fraccion di POR ta en espera di un encuentro cu Minister di Deporte, Alan Howell a duna di conoce durante e rueda di prensa di e fraccion. E ta bisa cu el a haya hopi peticion pa cu e veld di bala Xander Bogaerts na Lago Heights na San Nicolas, un veld cu a bay drasticamente atras. Un veld unda e muchanan ta train,cu tin e palonan di luz cu ta casi cay den otro poniendo e muchanan na peliger. Sin laga afo cu e muchanan mester di varios material por ehempel un batting cage.
Mientras tanto tin cu scucha cu e muchanan tin cu bende rifa pa nan por yega na e materialnan y kier hasta bende rifa pa drecha e facilidad na San Nicolas.
Fraccion POR tin esaki bon na bista y lo bishita e veld aki constantemente pa e team y mayornan sa cu fraccion di POR tin nan na pecho pa cu nan deporte y nan yiunan. Howell a indica cu lo bay haci todo lo posibel pa por yuda y pusha un tiki unda cu por, manera Lotto pa Deporte y cerca Minister di Deporte pa por yuda drecha e facilidad aki pa por tin un ballpark unda e muchanan por practica nan deporte trankilo y sin peliger.
Mas aleu e parlamentario di POR ta bisa cu a yega ora cu na momento cu bay over na construi un facilidad mester por conta cu un planning di con ta bay mantene e lugar tambe.
Finalisando Alan Howell ta felicita Minister di Deporte pa cu e anuncio di e construccion di Little League Ballpark na Dakota.
——————————————————————-
Oranjestad -Parlamentario Alan Howell ta lamenta e echo cu gobierno di AVP a dicidi di kita un otro negoshi di pariba di brug y mande pabou di brug. E ta referi aki na keuringslokaal cu a wordo kita for di Pos Chiquito y manda pa Barcadera.
E ta bisa cu no ta solamente e forma di actua dudoso di e ex minister Sevinger ta bin dilanti aki, unda a cera un deal cu un comerciante cu ta mara nos pueblo pa 5 aña largo cu un huur hopi mas halto y pa un area mas chikito, pero tambe e forma cu a dicidi di kita un otro lugar mas for di pariba di brug, perhudicando asina un biaha mas nos hendenan cu ta biba parti pariba di Aruba.
El a recorda con anteriormente e keuringslokaal tabata na San Nicolas y a wordo kita for di e sitio aki cu e consecuencia cu a afecta e negoshinan den e cercania. Awo a manda e keuringlokaal mas pabou, kite for di pariba di brug y e comerciantenan den e area seguramente lo bay sinti e consecuencianan tambe y e ta un forma di caba cu comercio pariba di nos isla.
Howell ta bisa, cu gobierno anterior no kier pariba di brug ni San Nicolas den ningun sentido bon, nan kier nan mes bon. Nan kier favorece nan mes y otronan prome cu nan pensa riba pueblo. Howell ta spera cu Gobierno actual tuma bon nota di e tipo di practicanan aki unda no ta mata unicamente e comerciante cu no tin e contract mas, pero ta mata full un pueblo di pariba di brug caminda ta haci e comercio mas malo.
Pa loke ta trata e empleadonan di DTI e ta kere cu nan tin un dolor grandi di laga un lugar cu por ta den nan mente no tabata mucho espacioso, pero awor a bay na un lugar cu ta hopi mas chikito.
Parlamentario di POR por a compronde cu gobierno a manda algun pregunta pa Aruba Villas N.V. (e compania cu a haya e contract nobo) pasobra algun vehiculo no por ni maniobra den e keuringslokaal nobo aki.
Fraccion di POR, mirando cu ta 67 mil Florin di placa di pueblo ta wordo paga pa luna, lo sigui vigila y controla cu cada punto cu tin den e acuerdo di huur cuadra y no lo ta acepta pa cualkier di e puntonan no wordo cumpli cune.
ora
or
Prome Minister Evelyn Wever-Croes: REUNION CU CONSUL MERICANO A enfatisa lasonan estrecho na bienestar di ambos paisPosted: March 26, 2018 in @johnnyhabibe, Noticiero 94
Oranjestad-Siman pasa, Consil General Mericano Señora Margaret Hawthorne tawata na Aruba y a reuni cu Prome Minister di Aruba, Señora Evelyn Wever-Croes. Un reunion hopiameno unda cu a toca varios tema di interes comun.
Un tema cu a delibera hopi riba dje ta e tema di refineria y e sancionnan di Merca pa cu Venezuela. Señora Hawthorne a duna Prome Minister mas splicacion di e sanccionnan y e implicacionnan y a yega na palabracionnan pa futuro.
Ambos a mustra nan preocupacion pa e crisis di Venezuela y a delibera riba e efectocu e situacion aki lo por tin pa Aruba y con Merca por yuda.
Prome Minister ta bisa cu e conbersacionnan cu Señora Hawthorne a bay den hopibon ambiente na unda e enfatisa e lasonan estrecho entre Merca y Aruba cu ta den bienestar di ambos pais.
Parlamentario Endy Croes di MEP: Cu dolor den nos curason pero pa scapa e pueblo aki di un abismo total nos ta pidi pueblo nan aporte y comprensionPosted: March 26, 2018 in Uncategorized
Oranjestad-Siman pasa no tabata un siman facil pa Gobierno di Aruba y sigur cu no pa Minister Presidente kende mester a haci e anuncio pa cu aña 2018 pidiendo pueblo un cooperacion. Esaki ta significa curashi y responsabilidad. Berdad ta cu durante eleccion, debi na e informacionnan cu nos tabata maneha na e momento ey, a vocifera cu nos tin e solucionnanpractico sin mester pidi pueblo algun cooperacion. Y esaki basa riba informe cu gobierno e tempo aya tabata publica cu nan a logra baha deficit di pais Aruba te na 2% den 2016 y nan lo logra cumpli cu e norma di CAFT den 2017 di –0.5% na deficit cual ta igual na -25 miyonflorin. Alrespecto e publicacionnan aki y si nan lo tabata berdad hamas mester a inclui pueblo den e solucion pero lo a logra tur cos cu nos plannan alternativo.
Desaster den Cocolishi
Dia 17 di November Gobierno nobo a huramenta y dialuna 20 di November 2017 tabata e promer dia di trabao. Ora a drenta Cocolishi a encontra un desaster. Tur e wayanan di telefoon corta, computernan a wordo “horta”, drivers ni harddisk di server no t’ey, no tin ningun documentacion, oficinanan cu holor desagradabel. Pues un lugar sin pia ni cabez y no tabatin nada pa bo por cuminsa informa bo mes y traha pa drecha e situacion. A tuma algunsiman pa por a cuminsa mobilisa y poco poco e otro banda di medaya tabata saliendo na cla. A hereda un pais na rand di bancarota. Un pais unda 93 cen di cada florin ta comprometi nadebe. Mike Eman, Richard Arends y AVP a engaña pueblo cu CITGO. Den presupuesto di Pais Aruba tabata tin presupuesta 73 MIYON di CITGO cual nunca y te cu awe no a drenta. Alaves tabata tin debenan cu AZV, comerciantenan local, ATA y mucho mas cu gobierno a retene nan placa y no tabata efectua pago.
AVP no a cumpli cu e norma di CAFT
Dia 20 di December 2017 mester a trata den Parlamento di Aruba e presupuesto supletoriounda a aproba 130 MIYON cu AVP a malgasta entre otro den campaña. Esaki a trece cune cu AVP hamas a cumpli cu e norma di CAFT 2017 di -25 MIYON. Mester agrega e norma di -25 Miyon riba e -130 MIYON y cu esaki a cera aña cu -155 MIYON di deficit. Tur esakipresidente di CAFT Raymond Gradus a splica dia 3 di Februari 2018 den conferencia di prensa. E malinformacion di AVP na pueblo a trece cune un scenario totalmente diferente. E peso cu a wordo poni riba aña 2018 ta inmenso. Pa culminacion, AVP a firma cantidad di proyectonan PPP y nunca a presupuesta con ta paga esakinan. Tristo ta cu desde 2018 esakinan mester cuminsa wordo paga. Mester paga minimo 20 aña largo na 81 MIYON pa aña y Hospital por ehempel lo wordo paga durante 29 aña na 30 MIYON pa aña. Esaki ta parti di locual gobierno nobo a encontra.
Catastrofe Eman
Na 2009 Aruba tabata paga 116 MIYON na interes pa aña y esaki a alcansa 216 MIYON nainteres pa aña 2017, un aumento di 100 MIYON den 8 aña di AVP. 216 MIYON na interes pa aña ta igual na alrededor Afl. 25 Mil florin pa cada “ORA” di dia!! Hopi tristo unda AVP a hiba e pais aki. Gobierno nobo a cuminsa pa corta masha hopi gasto den e aparatogubernamental y tambe den companianan estatal. Na salario di coordinadornan a corta entreotro 28 MIYON den proximo 4 aña.
Finalmente pa evita un KB y pa logra haya Hulanda para banda di Aruba mester a pidi pueblo un cooperacion di 1.5% pa paga PPP y 1% pa BAZV. Cu hopi dolor mester a haci esaki peronos ta sigur cu nos lo sali for di e “catastofe” EMAN aki y den futuro cercano Aruba lo para firme bek riba su pia y nos yiunan lo goza di e prosperidad di e pais aki. Nos ta DETERMINA pa salba nos Pais Aruba!!
Parlamentario Alan Howell di POR Dia 22 di september 2017 dia di eleccion ainda Benny ta firma contract perhudicando nos puebloPosted: March 26, 2018 in Uncategorized
Oranjestad – Tur hende mester compronde bon cu awo tin un Parlamento nobo y parlamentario Alan Howell no tey pa haci pret. Haci investigacion ta mi cuki y ken cu faya ta haya. Pueblo mester compronde na un manera hopi cla pakico nos pais ta den e situacion financiero critico al momento y pakico ta hayando 2.5% den pueblo su body. Ta pa via cu gobierno anterior a horta pueblo na un manera mahos. Robin Hood tabata horta di e rico pa hiba pa e pober. Pero Benny Hood ta horta di e pueblo hiba pa e rico”, Parlamentario di POR Alan Howell a expresa dialuna mainta durante un encuentro cu prensa unda el a presenta documentonan cu ta mustra con ex minister tabata deal cu placa di pueblo, inclusive riba dia di eleccion.
Negociacion tipo Legal Gangster ta loke Benny Sevinger a haci net prome cu el a baha como minister, desgraciando mas ainda nos pueblo. Esaki ta e practicanan di gobierno anterior cu a conduci na e situacion critico den cual nos ta awendia. Ta asina cu Benny Sevinger a duna Aruba Villas N.V. un conseho pa traha un local na Barcadera y cu el lo bay huur esaki for di nan.
E tereno no ta sigur ainda, pero no lo ta nada straño cu esaki tambe lo a wordo geregeld door di e propio Sevinger.
E excusa di Sevinger pa huur e local aki ta cu edificio bieu di DTI ta mucho chikito y cu mester muda pa uno mas grandi, pero hilaridad di bida ta mustra net lo contrario. Gobierno tabata paga un suma di Afl. 49,510.- pa luna pa un total di 2300m2. Awo pueblo di Aruba mester paga un suma di Afl. 67,752.- pa luna pa un total di 1882m2. Es decir ta pagando casi 20 mil Florin mas pa luna pa un area mas chikito.
Loke ta haci e situacion peor ta cu Sevinger dia 21 di september, un dia prome cu eleccion ta duna opdracht pa su management team di DIP traha un contract y dia 22 di september, dia di eleccion e ta firma e contract di huur. Contract anterior tabata di 2 aña y esun di 22 di september a firme pa 5 aña, marando e gobierno nobo na un suma asina halto pa luna.
Documentonan ta mustra cu Benny Sevinger a wordo conseha pa no haci esaki, pero el a prefera di beneficia Aruba Villas N.V. lubidando cu ta interes di pueblo e mester a salvaguardia!
Sr.Ady Thijsen y Sr.Roco Tjong a informa nos riba e Situacion financiero y biaha di trabou na HulandaPosted: March 26, 2018 in Uncategorized
Oranjestad- Den e conferencia di prensa awe di Partido Mep tanto Sr.Ady Tijsen y Roco Tjong a duna nan comentario y opinion riba e situacion financiero di e pais y Motibo cu a viaha pa Hulanda ta debi na e carta di staatssecretaris Knops a leak unda cu ta indica cu por tin un aanwijzing na caminda si pa 30 di april benidero no ta cumpli cu normanan stipula.
Ta remarcabel cu politiconan di oposicion ta pidi pa objetiva e discucionnan en cuando nos finansas publico.
Mester nota tambe cu den e carta cu a leak ta indica cu si no actua den cuadro cu e recommendacionnan di CAFT, un aanwijzing lo ta na caminda, mientras cu e gobierno anterior nunca a actua segun e recommendacionnan di CAFT
——————————————————-
Keda pendiente pa mas informacion via Johnnyhabibe.net


c: text/html

text:
WILLEMSTAD – Wardakosta a interseptá den madrugá di djarason 13 pa djaweps 14 di yüli un transporte di droga. Na kosta sùit di Kòrsou e barku di marina Zr. Ms Groningen a logra forsa un asina yamá go-fast pa para den tempu rèkòrt.
Groningen ta nabegá for di ayera pa wardakosta i ta despues di un trayekto di treinen intensivo e tabatin algun ora ku a pon’é operashonal. Riba e mésun dia ku e tripulashon a finalisá e ehersisio final ku éksito e barku a optené su promé resultado operashonal.
Wardakosta a deskubrí e go-fast i inmediateamente a pone Ms Groningen i e helikòpter di wardakosta den akshon. Hasiendo uso di e dos lanchanan rápido a ordená e go-fast pa para. E tripulante a nenga di para i finalmente mester a lòos tirunan di atvertensia dirigí riba e motornan di boto i a logra deskonektá nan.
Banda di e sinku tripulantenan i e 650 kilo di droga a haña tambe kuater arma di kandela na bordo. Un Metal Shark di Wardakosta a tuma e tripulante, e pakinan di droga i e armanan di kandela for di Ms Groningen i a hiba nan Steunpunt na Kòrsou.
A entregá e sospechosonan, e droga i e armanan di kandela na Kuerpo Polisial Kòrsou ku lo sigui ku e investigashon den e kaso aki.

robotstxt: allowed

filter: keep


text:
๐๐ช๐ฏ๐ช๐ด๐ต๐ฆ๐ณ ๐๐ช๐ฐ๐ฎ๐ข๐ณ๐ข ๐๐ข๐ฅ๐ถ๐ณ๐ฐ ๐ฅ๐ช ๐๐ช๐ฏ๐ข๐ฏ๐ด๐ข: ๐ฆ๐๐ก ๐๐๐๐ฅ๐, ๐ก๐ข ๐ง๐๐ก ๐ฃ๐ฅ๐๐ฆ๐จ๐ฃ๐จ๐๐ฆ๐ง๐ข๐ ๐ฃ๐ฅ๐๐ฆ๐จ๐ฃ๐จ๐๐ฆ๐ง๐ข ๐๐๐ง๐๐ฅ๐ก๐๐ง๐๐ฉ๐ข ๐ฃ๐ฅ๐๐ฆ๐๐ก๐ง๐ ๐ฃ๐ ๐ข๐ฃ๐ข๐ฆ๐๐๐๐ข๐ก ๐ง๐ ๐จ๐ก ๐ฆ๐ง๐จ๐ก๐ง ๐ฃ๐ข๐๐๐ง๐๐๐ข.
Durante e tratamento di Presupuesto 2022 oposicion lidera pa fraccion di AVP a presenta un presupuesto alternativa. Ora repasa e presupuesto alternativa ta bira bisto cu esaki no a wordo traha cu seriedad y ta djies un stunt politico.
๐ง๐ฒ๐ ๐๐ผ ๐๐ถ๐ป ๐ฐ๐ถ๐ณ๐ฟ๐ฎ
Un presupuesto alternativo mester indica con otro e presupuesto presenta pa Gobierno mester ta hinca den otro, unda cu den cifra ta mustra e cambionan y ta mustra e alternativa. Den e presupuesto alternativa presenta pa oposicion lidera pa fraccion di AVP ta un splicacion politico tin y no tin nada di cambio den cifra di e presupuesto presenta pa Gobierno. Ta bisa por ehempel, cu Gobierno mester bay ehecuta BVP pa baha gasto, pero no ta specifica na cual ministerio mester corta gasto y tampoco ta menciona cuanto mester corta. Ta just bisa Gobierno bay haci algo, pero den un presupuesto bo no por djies bisa algo, bo mester cuantifica locual bo kier haci den cifra. Ta un falta di seriedad di oposicion lidera pa fraccion di AVP pa presenta un presupuesto sin cifra.
๐ก๐ผ ๐ฎ ๐๐ฒ๐ป๐ฒ ๐ฐ๐๐ฒ๐ป๐๐ฎ ๐ฐ๐ ๐ฟ๐ฒ๐ด๐น๐ฎ ๐ฑ๐ถ ๐ฑ๐ถ๐๐ฐ๐ถ๐ฝ๐น๐ถ๐ป๐ฎ ๐ฝ๐ฟ๐ฒ๐๐๐ฝ๐๐ฒ๐๐๐ฎ๐ฟ๐ถ๐ผ
Den un presupuesto bo mester tene cuenta cu regla di disciplina di presupuestario (begrotingsregels) y den e texto di e presupuesto alternativa no tin nada di esaki. Banda di esaki, segun ley presupuestario, Raad van Advies y CAFT mester tira bista riba e presupuesto. Pa e cambionan proponi ta cita e consehonan di e dos instancianan aki, pero sin indica con e cambio proponi ta cuantifica den cifra, e instancianan aki, sigur CAFT cu tin cu duna su opinion riba e presupuesto aproba, no lo por haci esaki. Pesey e intencion di oposicion lidera pa fraccion di AVP no por ta serio, si nan ta pretende di entrega un presupuesto alternativa sin duna debido respet na e rol di conseho di Rร ad van Advies y CAFT.
๐ก๐ผ ๐๐ถ๐ป ๐ฐ๐ถ๐ณ๐ฟ๐ฎ ๐บ๐๐น๐๐ถ-๐ฎ๐ป๐๐ฎ๐น
Ademas den e presupuesto di Pais Aruba mester duna un bista multi-anual (meerjarenbegroting) pa wak ki efecto financiero e cambionan proponi tin riba e cuadro financiero pa e proximo aรฑanan. E cifranan aki tampoco ta den e presupuesto alternativa presenta pa oposicion lidera pa fraccion di AVP, locual ta bolbe mustra cu e intencion pa presenta un presupuesto alternativo no ta serio.
๐๐ท๐ถ๐ ๐๐ป ๐๐๐๐ป๐ ๐ฝ๐ผ๐น๐ถ๐๐ถ๐ฐ๐ผ
E hecho cu ta presenta un presupuesto alternativa sin cifra, sin tene cuenta cu regla di disciplina presupuestario y sin cifra multi-anual, ta djies algun punto importante pakico e presupuesto alternativa presenta pa oposicion lidera pa AVP no ta un alternativa serio, sino djies un stunt politico. Ta di lamenta e falta di seriedad cu e oposicion lidera pa fraccion di AVP ta atende cu e ley mas importante di Pais Aruba.


text:
Hende muhe den Literatura Arubiano
pa Quito Nicolaas
Si antes hende muhe tabata ser mira como e persona cu despues ta bira mama y ta forma un famia, esaki awendia no ta asina mas. For di cuminsamento di siglo 20 hende muhe tabata traha y ocupa un funcion.Despues cu na aña 1948 e hende muhe a ricibi e derecho di por vota y ser elegi, e impresion cu ta’tin di nos hende muhe a cambia cu tempo. E posibilidad pa traha a keda amplia, despues cu a realisa cu un mercado laboral no por depende di hende homber so y mester por conta tambe cu hende muhe. Den añanan ’80 cierto funcion cu tabata destina solamente pa hende homber a habri pa e sexo femenino.Locual na su turno a trece cu ne cu e profesion cu nan tabata eherce a keda adapta na final di siglo 20. E cambionan cu a surgi ta cu si antes cierto profesion p.e. di enfermera y maestra di skol tabata netamente destina pa hende muhe, awendia por topa e hende muhe den tur ramo di trabou. Cu e cambionan aki tambe tabata di spera cu riba tereno di Arte & Literatura e hende muhe lo a manifesta su mes y ta haciendo esaki mas y mas.
Laura Paskel-Wernet (1911-1962)
Jufrouw Laura Paskel ta un di e promenan cu a sinta pone su pensamento y observacion riba papel. Ta trata aki di e buki ‘Ons Eilandje’(1992) cual manuscrito despues di 41 aña ta keda publica den forma di buki. Aunke Laura Paskel tambe a yega di scirbi storia cortico, e buki aki no ta un novela ni un cuenta cortico, mas bien e ta un obra cu ta relata con Aruba tabata den e era pre-industrial y con esaki a transforma su mes cu establecimento di Lago durante e epoca di industrialisacion. Cu excepcion di un publicacion di Sophie Armand na 1960 titula Moonlight over Basiruti, e bida literario na Aruba a keda practicamente keto despues di fayecimento di Laura Paskel- Wernet na 1962.
Influencia
Durante di dos decada, esta añanan ’60 y ’70 no tabata tin mucho publicacion di nos autornan femenino na Aruba. Den Caribe nos ta mira durante e temporada aki dos novela di autornan Caribense keda publica, esta Wide Sargasso Sea (1966) di Jean Rhys y di Maya Angelou I Know why the caged birds sings( 1969). Den e ex-colonianan di Hulanda, esta Surnam y Corsou por a mira den añanan ’60 –‘70 algun cara di hende muhe – manera Thea Doelwijt, Astrid Roemer y Diana Lebacs – den literatura. Esaki ta ilustra con isola Aruba tabata bibando den e region y cu e centro di actividadnan cultural-literario tabata situa na Willemstad. E añanan ‘ 70 a keda domina door di e poeta Nydia Ecury, kende na 1972 a cera nos conoci cu su prome obra Tres Rosea, sigui pa Bos di sanger (1976) y Na mi kurason mará (1978). Lo bo a spera cu despues di e tres obranan aki, un chispa lo a stimula otro autornan pa publica tambe. Aunke cu e decada di ’70 por ser considera como añanan turbulente, no tabata tin mucho movecion riba tereno literario. Ta den añanan ‘80 nos ta bin topa cu e periodo di ‘booming’ den nos literatura.
Genero
Na Aruba nos ta topa cu e fenomeno cu nos autornan ta cuminsa como escritor di buki mucha y despues ta concentra nan mes riba por ehempel poesia. Masha poco bo ta topa cu un autor kende for di cuminsamento ta scohe pa prosa y ta yega na produci novela pa adulto, literatura pa hoben of di cuenta cortico. Un ehempel di esaki ta e autornan Yolanda Croes, Frances Kelly y Josette Daal. No obstante cu den diferente generonan di literatura tin hende muhe como autor, e impresion ta ser crea cu mayoria a enfoca riba buki mucha. Aparte di esnan cu ta dedica nan mes na skirbi buki pa mucha, nos ta topa un di dos categoria di hende muhe cu a destaca como poeta, skirbiendo y publicando nan poesianan. Entre nan tin algun – por ehempel Desiree Correa – cu a cuminsa prome como autor di buki mucha y despues a pasa na skirbi literatura pa hobennan. Of como poeta – por ehempel Olga Buckley – kende despues a bay dedica su mes cu buki mucha/hoben y e proyecto Bon nochi – drumi dushi.
Buki mucha
Manera a ser bisa caba un gran parti di nos autornan femenino por keda categorisa bou di e genero di buki mucha. Normalmente hopi di nos autornan ta uza e genero aki como trampolin pa nan progresa den e bida literario. No ta cla ainda kico ta e consideracion cu mayoria ta scohe pa buki mucha. Si esaki ta pa motibo cu skirbi un buki mucha ta tuma menos tempo of ta pa motibo di e mercado, of simplemente cu e autor ta inclina pa skirbi pa mucha. Un di esnan mas conoci den e genero aki ta Liliana Erasmus, kende a publica cinco buki: ‘Rima rond di Aruba’, ‘Mi prome buki di ABC’, ‘Mas rima rond di Aruba’, ‘Magie’, ‘Hopus’ y su mas recien ‘De Knijp-kat’.Tambe mester menciona e escritora Aurita Arends, kende na 2005 a skirbi e buki “Talula ta Tover” y a traduci e obra “Basta Sunchi.” Pa e Festival di Buki di Mucha di 2006 e autor a skirbi e buki “Kingu”. Un otro autor ta Andrea Tchong-Engels kende ta conoci pa su dos bukinan Pepe Pelican y Bubu y Bibi burico. Un di e autornan cu a cambia di of agrega un genero na su obra, ta Alida Kock kende a bin ta moviendo riba e tereno di poesia. Esaki ta trece e siguiente observacion general cu un autor mester por produci mas cu solamente riba su propio tereno di interes. Un autor mester dedica su mes na otro ramo tambe, manera skirbi obra teatral, ensayo, articulo, reseña di buki etc.etc.
Literatura pa Hubentud
Aunke e grupo mas grandi riba e mercado di buki ta ser forma door di hoben, toch nos mester constata cu tin masha poco buki skirbi pa e grupo di edad aki. Akinan tambe e mesun pregunta ta presenta su mes: Kico ta e motibo cu casi no tin obra pa e hoben por lesa? Parce mi si un dado momento e mercado di buki pa mucha ta satura, cu lo mester enfoca riba otro terenonan, e.o. literatura pa hobennan. E mercado aki casi tin su autornan pa produci material pa e muchanan di 10-12 aña lesa. Straño ta cu e desaroyo na Corsou den añanan ’70 unda Diana Lebacs a publica 4 buki y den añanan ’80 un 4 buki mas pa hubentud, no a impulsa un desaroyo similar na Aruba. Desiree Correa ta un di nos autornan cu primeramente a publica un buki mucha Elefina Elefanta (1980), pa despues na 1984 saca un novelita – Isla di Mosa – pa hoben. Olga Buckley a sorpresa tur hende cu publicacion di e buki pa mucha Bencho a gana un bais (2007). Ultimamente nos por a agrega e prome thriller pa hubentud Black mamba (2011), skirbi pa Rosee Bentana. Ohala cu e genero aki cu mundialmente ta esun mas lesa, na Aruba tambe bira un estimulo pa otro escritor coy un pen cuminsa skirbi. Principalmente
pa e grupo di edad di 13-17 aña tin un necesidad grandi na obra literario.
Poesia
Un di e prome nombernan di poeta cu bo ta scucha ta esun di Digna Lacle-Herrera, cu desde aña ’70 a bin ta publica su poesianan den corant y revista. Den e antologia Cosecha Arubiano (1983) nos ta topa cu un di su prome poesia na Spaño Sabed Escoger. E poeta aki ta un di e tantisimo ehempelnan di nos autornan cu ta skirbi, pero nunca ta’tin e oportunidad pa publica nan den forma di buki. Riba tereno di poesia tabata Philomena Wong cu a destaca mas tanto y esaki limita tambe pa e periodo di 1984 – 1993. Tabata manera bo ta wak den otro paisnan na vispera di nan independencia cu un movimento literario ta lanta cabes. Den e caso di Aruba cu su Status Aparte tabata e motibo cu un generacion nobo di poeta y escritornan a laga tende di nan. Kisas no asina tanto determina dor di nan edad y ideanan politico, pero mas bien pa e mensahe poetico cu nan kier a expresa. Ph. Wong a debuta cu e tomo ‘Mi’ ta biba den mi pensamento (1984), cu ta contene versonan fuerte cu ta tipifica e era di cambio. Su siguiente obra Na kaminda pa Independencia (1986) tabata mas un reflexion riba e transformacion di e sociedad. Den su di tres tomo Di ta …pa ..tabata (1992) e autor ta orienta riba e individuo den bida.
Den añanan ’90 nos ta bin topa cu e obranan di Belen Kock –Marchena, kende a ser considera como e sucesora di Ph. Wong. Na 1998 Belen Kock –Marchena a mira su prome tomo Milager keda publica. Un tomo di poesianan bi-lingual cu ta trata temanan cu pa prome biaha ta keda describi den literatura arubiano. Na 2001 e siguiente tomo bi-lingual a sali: Den bena di bida, den cual e ta constata y cuestiona cierto actitud di e ser humano. Na final di añanan ´90 nos ta cera conoci cu e obranan di Clarette Quandus: Aruba, Prohimo, Inspiracion (1997), Amor y fe(2007) y su ultimo tomo Kibrando e silencio(2011). Ruthy Vrieswijk-Bergen ta e poeta cu a opta pa saca su poesianan riba cd y na ocasion di celebracion di su 50 aña a saca e siguiente cd titula Fifty 1957-2007, conteniendo un coleccion di 25 poesia den e idioma Papiamento, Ingles y Hulandes. Den su programa radial Dushi awasero musical na Radio Kelkboom, Vrieswijk tabata e unico cu sa dedica atencion na literatura y awendia ta skirbi un articulo di actividadnan cultural den corant.
Caranan nobo
Den e milenio nobo, por a mira e cara nobo di poetanan cu ta lantando, consistiendo di: Olga Buckley, Munye Oduber-Winklaar yRosabelle Illes. Esun mas hoben den bida literario ta Rosabelle Illes, kende cu su dos bukinan a capta atencion di un y tur. Si den Beyond Insanity (2005) e ta bay den un dialogo cu su mes, den e siguiente tomo Spiel di mi Alma (2010) e ta trata e temannan for di un otro angulo. E accento bou di e generacion nobo di poetanan ta mas riba e actuacion cu riba e texto/mensahe di e poesia. No por keda sin menciona e nomber di Maria Mathilde Kock, kende a publica E hadrei di inspiracion y Sombra di mi mente. Den e mesun rosea mester referi na e obranan di Caresse Isings Sirena (2004), Transparencia (2007) y Silence of Soul (2008)
Olga Buckley– kende a saca e tomo di poesia Curashi (2003) di biaha a confronta e mundo literario cu su observacion cinico den su poemanan. Cuater aña despues a sigui Sin wak patras (2007). Despues tabata e poeta Munye Oduber-Winklaar na turno a sacudi cu su obra bi-lingual ‘Ta asina y awor mi ta regla cuenta cu bo’ (2007), cual por ser considera como un novum den mundo poetico. Despues di a publica e obra Shelo Santo, unda nos ta bay?, e poeta a opta pa dedica su tempo na e.o. conta storia pa hende grandi. Un di e tomonan cu a haña poco atencion ta From within( 1998) di Greta Hardy, kende ta refleha riba e bida di un studiante na Texas. Lastima ta cu di un poeta manera Giolina Henriquez bo no ta tende casi nada mas, despues cu el a scohe na dedica su mes na un otro ramo di arte y no a sa di combina e dosnan aki cu otro. Su obra Hala di berdad/Wings of truth(1998) tabata un provocacion den tempo pa otronan yega na supera su nivel. E demas poetanan aki tn un solo publicacion riba nan nomber: Gina Henriquez, Ana Krozendijk – de Cuba, Greta Hardy, Giolina Henriquez, L. Euson y Caresse Isings.
Novela
E novelista Yolanda Croes tabata e unico cu den añanan ’90 a dedica su mes na prosa y a produci tres novela: Acompaña pa un angel: E tragedia di buelo 2000(1998), Perdi riba lama (1999) y Unda bo ta mami?Un di nos otro cuentistanan ta Digna Lacle, kende aparte di poesia ta skirbi cuentanan cortico. Un di e storianan aki ta Historia di un kunukero (1973), pero tambe su Cantica y storianan di Pasco. Por lo general Digna Lacle-Herrera ta conoci pa su storianan traduci, storianan cortico y storia largo manera e Storia di mil y un Anochi. Manera tabata di spera e animo na Aruba pa skirbi prosa – compara cu poesia – no ta asina grandi.E caso di Aruba ta mustra bon cla cu e entusiasmo no tey pa skirbi novela, kisas si storia pa mucha of hoben. Pero literatura pa adultonan ta carece pa basta tempo caba di novela skirbi pa hende muhe cu ta trata temanan cu ta toca e.o. hende muhe den tur su calidad. Tin asina tanto tema den nos historia y e presente cu por sirbi pa skirbi un buki, pa deleita e lector cu algo di e custumber of e actualidad na Aruba. Si den añanan ’80 Aruba tabata rondona door di e gruponan di hende muhe, e desaroyo aki no a conduci na un obra literario cu ta ilustra e temporada aki. Apesar di e diferente corientenan den literatura, nos ta mira masha poco efecto di esaki bek den nos literatura Arubiano. Nomber di escritornan den Caribe y America Latino – p.e. Zoe Valdez, Isabel Allende y Edwidge Danticat a anuncia nan mes, mientras e desaroyo ta pasa nos un banda sin cu ta forma parti di dje. Inventarisando e loke a keda skirbi y publica sea na poesia, cuenta cortico of novela pa hoben y adulto, e ta bisa hopi di e autor unda e ta para den bida, con e ta percepia su mundo y na kico su imaginacion ta conduci.
Simia Literario
Como cu literatura Arubiano por ser reparti den e tres idiomanan Papiamento, Ingles y Hulandes, nos tin di menciona tambe esnan cu a publica den e otro idiomanan. Un di e prome autornan riba tereno di prosa cu mester referi na dje ta Giselle Ecury, kende a publica e novelanan Erfdeel (2006) y Glas in lood (2009). Un otro autor ta Joan Leslie kende a publica te awor Bloeiende Flamboyant (2007) y De capriolen van Compa Nanzi (2011). Den e mesun categoria aki no por keda sin menciona Rosa Arrendell cu su novela Dottie, de kleindochter van de oude slavin (2008), kende ta relata di e bida di e migrantenan cu a bin biba na Aruba desde establecimento di Lago. Pero tambe Irma Grovell cu su volumen di storia cortico Kralen uit de Cariben ( 2008), cu ta conta nos algo di e bida na San Nicolas. Na Europa nos ta mira cu lantamento di Fd. Simia Literario, cu un grupo grandi di escritor y poeta femenino Arubiano a asocia nan mes cu e organizacion aki. Pa menciona algun di nan cu tin un of mas publicacion riba nan nomber: Olga Orman, Joan Leslie, Frida Domacassé, Joyce Herry, Alida Kock y Giselle Ecury. Olga Orman ta mas bien conoci pa su bukinan di mucha, banda cu su persona, Joan Leslie y Joyce Herry cada un a publica dos cuenta cortico den e antologia Bentana Habri (2004). Su poesianan y esnan di Joan Leslie, Frida Domacassé yAlida Kock a keda incorpora den diferente coleccion di Simia Literario, manera entre otro: Fruta Hecho( 2006), e cd Cosecha (2006), Symbiose tussen pen en penseel (2008). Joyce Herry y Alida Kock a produci cada un dos buki pa mucha. Frida Domacassé ta skirbi poesia na Hulandes cu Papiamentu y a publica: Dans (2006), Kurason kibrá, kurason hinté (2007), mientras na 2009 su coleccion di storianan Fontein en andere verhalen y Voetstappen op de rots (2011) a keda publica.
Papiamento
Ta di spera cu den e proximo añanan cu mas hende muhe dedica nan mes na literatura di nan pais. Principalmente pa haci uzo di prosa pa describi e realidad y fantasia cu na Aruba ta schuif den otro. Ainda tin un grupo grandi cu no a publica y anan tambe lo mester bin padilanti y saca nan cara. Nos autornan femenino mester tribi di soña y relata e fantasia di un muhe. Hopi di e procesonan pa yega na cultiva un generacion di escritornana a tranca, debi cu decada largo e posicion pa cu nos lenga materno no tabata defini. E echo cu no por a dicidi si Papiamento lo ser uza na skol, pa un gran parti a stroba e producion di obranan literario y alreves. Awor cu UNESCO a proclama e lema Buki pa enseñanza den lenga materno, por constata e falta tin suficiente autor y e necesidad na buki pa uza na scolnan. Echo ta cu e grupo di autor na
Hulanda ta contribui grandemente cu nan obranan na Literatura Arubiano.
Hopus van Liliana Erasmus
Het kinderboek Hopus van Liliana Erasmus is herdrukt, deze keer als een Kamishibai verhaal voor de basisscholen van Aruba, een uitgave die mogelijk werd gemaakt door steun van de Kiwanis Club of Aruba.
De Arubaanse schrijfster Liliana Erasmus schrijft zowel in het Nederlands als in het Papiamento. In 2007 kwam haar eerste boek uit: Hopus (uitg. Zwijsen). In 2010 debuteerde ze ook internationaal met de interactieve boekapplicatie van Hopus voor de iPad. Het is in het Nederlands, Engels en Frans uitgegeven.
Liliana Erasmus werd geboren op 3 juni 1974 te Aruba. Na de HAVO ging ze naar de Haarlem Business School. Ze volgde allerlei interne opleidingen en cursussen, waaronder Creatief schrijven en Creatief dichten (Leidse Onderwijsinstellingen) en Prentenboeken schrijven (Script+ Amsterdam). Tussen 2005-2007 ging ze naar het Institute of Children´s Literature (Connecticut, VS). Ze had heel wat verschillende baantjes en banen, sinds 2004 is ze fulltime schrijver en illustrator. Na Hopus verschenen Het was Big (2007, Zwijsen), Mijn Feest! (2008, Zwijsen), Dier in nood (2008, Zwijsen) en De knijpkat (2012, Delubas). Boeken in het Papiamento zijn te vinden op de website van Liliana Erasmus.
In gesprek met kinderboekenschrijvers: Sjoerd Kuyper en Roland Colastica
Een kijkje in het kinderboekenschrijven-laboratorium…
Sjoerd Kuyper is één van de belangrijkste kinderboekenschrijvers in Nederland, maar ook op de Caribische eilanden van het Koninkrijk. Hij heeft verschillende keren tijdens het kinderboeken-festival kinderen op scholen en in bibliotheken op de eilanden bezocht en voorgelezen. Hij heeft niet alleen kinderboeken, maar ook voor volwassenen geschreven. Daarnaast is hij bekend van zijn tv-series en films, zijn laatste film: Mijn Opa is een bankrover. Meermalen bekroond met prijzen! Hij coachte aankomende schrijvers o.a. Roland Colastica van Curaçao en Liliane Erasmus van Aruba.
Om meer te weten van Sjoerd Kuyper ga naar: http://www.sjoerdkuyper.com
En voor Roland Colastica: http://www.rolandcolastica.com
Datum: 15 oktober 2011
Tijd: 13 u – 16.00 u
Plaats: Profor, Keienbergweg 3, 1101 EZ Amsterdam-zuidoost
Toegangsprijs: 5 euro (ook voor leden)


text:
E Monumento di Víktimanan di Guera Antiano (“Monument voor de Antilliaanse Gevallenen”) riba Adriaan Laclé Boulevard na Oranjestad ta e lokalidat fiho di rekordatorio na Aruba. E monumento aki a keda lantá pa rekordá tur e Antianonan ku durante Di Dos Guera Mundial a fayesé pa motibu di akontesimentunan di guera. Riba e plaka tin 129 nòmber di Antianonan ku a peresé, durante Segundo Guera Mundial. Tambe na Willemstad, Kòrsou i na Kralendijk, Bonaire, tin un monumento ku e mes un plaka. Na e seremonia tabatin presente algun dignatario haltu, por ehèmpel Gobernador Boekhoudt i Minister Presidènt (Demishonario) Wever-Croes. Defensa por a guia e seremonia konmemorativo na Aruba.Teniente van Haaren su palabranan: “Mi a konsiderá un honor pa por a guia e seremonia konmemorativo na Aruba, huntu ke e Kuerpo di Marinirnan. Ta bon pa mira ku no opstante e medidanan di limitashon pa COVID, e konmemorashon di 4 di Mei, por a tuma lugá den e parti di Karibe den Reino.”
E destakamentu St. Maarten a keda pidí pa forma un kordon di guardianan di honor, na “Captain Hodge Wharf” na Philipsburg. Komandante di e Destakamentu, Majoor Noordam: “E Konmemorashon a kana satisfaktoriamente. Tabata bunita pa mira ku Gobièrnu a duna atenshon na un forma apropiá na esaki. Sigur tumando na kuenta e situashon fastioso den kua nos ta haña nos mes na e momentunan aki.” Ademas di Gobernador Holiday i Minister Presidènt Jacobs, tabatin tambe dos alto dignatario presente ku personalmente a eksperiensia e efektonan di Segundo Guera Mundial.
Na Kòrsou, Komandante di Forsanan Naval den Region Karibe, General di Brigada di Infanteria di Marina, Boots, a pone un krans tantu na e Monumento na Waaigat, komo na e Santana Militar na Otrobanda. Esaki el a hasi huntu ku Hefe di Ekipo di Defensa (Chef der Equipage Defensie) den Region Karibe, Azjudant Hijman, na nòmber di Forsanan Arma i Wardakosta den Region Karibe. Azjudant Hijman: “Aña pasa lamentablemente e konmemorashon no por a tuma lugá na e santana Militar. Awe afortunadamente si. Ta bon ku esaki por a tuma lugá na ámbos lokalidat. E Santana Militar por sierto tin 8 graf di Guera.” Na e konmemorashon aki tambe tabatin presente alto dignatarionan por ehèmpel Gobernador George Wout i Minister Presidènt (Demishonario) Rhuggenaath. Militarnan di ‘Compagnie in de West’ tambe tabata parti di e seremonia. Nan ta kambia kada kuater luna komo ehérsito (landmachtcompganie) na Kòrsou, i pa motibu di esaki tabata un konmemorashon úniko i spesial pa por a eksperenshá.
Defensa den Region Karibe tambe ku nan propio personal a tene dos minüt di silensio komo rekuerdo na tur e víktimanan di guera òf esnan ku a fayesé desde ku Segundo Guera Mundial a kuminsá.


text:
Kon bo por partisipá?
Kon pa inskribí bo organisashon pa partisipá na BON DOET 2022?
Via di e wèpsait aki mes. Djis klek riba e boton aki bou i kuminsa e proseso. Sigui kada stap i yena tur detaye mas kompleto ku ta posibel. Duna mas informashon di bo organisashon, bo djòp i despues hasi bo petishon pa aporte finasiero.
Partisipá na BON DOET 2022
Partisipá ta fasil! Registrá bo djòp riba e wèpsait aki. Boluntarionan interesá por inskribí pa duna bo organisashon un man via e wèpsait aki.
Registrá ta fasil! Bai na:
- Login (warda bo datonan di login bon!)
- Krea un profil
- Añadi djòp
- Aporte finansiero
Kiko tur bo tin ku yena?
- E informashon di kontakto di e djòp i di bo organisashon;
- Un deskripshon kla di e djòp ku entusiasmo skirbí;
- E kantidat di boluntario ku bo ta buska i indiká si nan mester di kualkier abilidat speshal pa por hasi e djòp;
Bo djòp ta sali riba e wèpsait aki i e boluntarionan ku ta interesá por inskribí nan mes pa bo djòp riba e wèpsait.
Aporte finansiero
Bo djòp por bini na remarke pa un aporte finansiero di máksimo USD 650,- di Oranje Fonds. Lesa mas
Mester di yudansa?
Bo mester di yudansa pa pensa un bunita djòp, bo ke mas publisidat pa bo djòp, òf bo ke sa kon bo por haña mas boluntario pa bo djòp? BON DOET TEAM por yuda bo ku esaki. BON DOET TEAM tambe ta sòru pa hasi promoshon pa BON DOET, pero kada organisashon mester yuda ku e buskamentu di boluntario. Nos ta hasi'é huntu!
Tambe bo por hasi uso di e "Klushulp". Einan por haña tur sorto di tep i konseho. Bo ta hañ’é te ariba na man drechi riba e página aki.
Tene kuenta ku esaki
Oranje Fonds ni BON DOET TEAM no ta para responsabel pa ningun aksidente òf daño durante BON DOET. Nos ta pidi tur e organisashonnan pa tene kuenta ku siguridat di nan boluntarionan i otro partisipantenan i no tuma ningun riesgo. Laga djòpnan tékniko den man di profeshonal. Sòru pa boso organisashon tin bon seguro.
Bo ke sa mas?
Komo organisashon komunitario bo tin intenshon di partisipá den BON DOET? Bo ke konsultá tokante e posibilidatnan òf bo ta buskando inspirashon? Tuma kontakto anto ku BON DOET TEAM awe mes na +599 785 4306 òf imeil bondoetteam@gmail.com.


text:
Adamari López, ta un actriz reconoci internacionalmente, e tabatin tur cos – un famia hopi keri, un pareha perfecto y un rol protagonico den un telenovela exitoso na Mexico – ora cu dos palabra a cambia su bida: “Bo tin cancer”. Den un rato su mundo a bin abou y full su bida a cambia diripiente. Sin duda su experencianan ta parce un script di un pelicula, cu un final feliz. Adamari ta un di e caranan latino mas keri di television door di su chispa y e capacidad cu el a demostra pa supera obstaculonan. E storia di e bida di Adamari López ta yena di alegria, drama y dolor, sin embargo den actualidad e ta gosa di un etapa hopi bonita. Su personalidad y e talento cu e ta posee, a spierta un gusto special pa e puertorriqueña, generando un laso special cu e publico.
E storia di e bida di Adamari López ‘Ada’ manera nan ta yame cariñosamente, tabatin tur cos y gosando di e exito di su carera profesional, ora cu nan a diagnostica cu e tin cancer di pecho. Sin duda, desde e momento ey e lucha a cuminsa pa supera e bataya di mas grandi, cu el a ser enfrenta cu ne. Adamari mester a somete su mes na tratamento- y cirugianan ora cu el a duna di conoce na 2006, cu el a supera e devastador enfermedad. Aunke e por a hala rosea despues di tanto tempo, ainda felicidad no a toca su porta, paso su relacion sentimental cu e cantante Luis Fonsi a cuminsa a bin abou. Na 2009 nan a anuncia cu e matrimonio ta yegando na su fin. Pa mas prueba cu bida a mande, e fortalesa di Adamari hamas a paga.
Cu tempo, el a bolbe television y añanan despues e por a hari di nobo. Durante su participacion den e programa ‘Mira Quien Baila’ el a conoce Toni Costa, un bailarin spaño cu a logra di conkista su curason. Actualmente nan ta forma un famia bunita hunto cu nan yiu muhe Alaïa. “Prome cu mi a ricibi e diagnostico, mi tabata anda den bida sin proposito, sin un razon di ta un persona diferente. Locual a toca mi pa biba a haci mi falta pa bibe. Mi mester a pasa den e experencianan doloroso aki, pa por ta e muhe cu mi ta awendia, un miho version di mi mes.”
Despues cu su yiu a nace, e presentadora di e programa matutino ‘Un Nuevo Día’ a bolbe experimenta cambionan na su curpa, pero e biaha aki ta door di su peso. Hopi biaha Adamari López tabata victima di e comentarionan negativo, sin embargo, el a purba ignora nan pa evita afecta su estado di animo. Sin embargo, como proposito di aña, Adamari a dicidi pa focus riba modificacion di su estilo di bida. Awo e ta come mas saludabel y ta practica ehercicio cu frecuencia, cu e obhetivo pa ser un ehempel pa su yiu muhe y su siguidonan. No tin duda cu Adamari López ta un gran luchadora. Su fortaleza y enterno sonrisa e dune un rumbo di bida nobo y bunita.


text:
Resientemente e ekipo di futbol veterano sv Deportivo a batisá nan uniform nobo . Despues di poko kontratempu okashoná pa pandemia e ekipo a logra jega na un set di uniform nobo .
Ta asina ku Deportivo tabata tin tur kos kla pa biaha pa e suidat di Baranquilla i mira e final di Kopa Amerika na Colombia . Lamentabelmente e federashon di futbol Comebol a kanselá e evento , obligando nos ekipo di keda kas . Deportivo na varios okashon sa batisá su uniform nobo den ekterior , hunga un wega di fogeo i regresá kas bèk , e biaha aki kos a bai otro .
Nos ke jama tur miembro danki pa e pasenshi i desea nan i tur klase di eksito ku e set di uniform nobo aki . Un danki di kurason ta bai na nos sponsernan ku a hasi nos uniformnan nobo i esaki su boutismo posibel . Sin sosten di Rocargo services n.v i Mac Enterprises b.v nos no por a logra nos meta , sv Deportivo ta hopi agradesido ku boso konfiansa .
Foto ta ilustrá e momentu ku Robby Croes jr i Mouro Cicilia , representando e empresanan ku a patrosiná Deportivo su set di uniform i miembro di direktiva Giovanni Walters ta batisá un uniform .


text:
SPAÑA — Un siman despues ku Churandy Martina a klasifiká pa Mundial di Atletismo i Weganan Olímpiko na Rio riba 100 meter koriendo 10,12 sekònde e atleta ta kore 10,38 sekònde i finalisá ultimo den e World Challenge na Madrid. E kareda a keda gana pa Mike Rodgers di Merka ku a kore un tempu di 9,88 sekònde.
400 Meter
Liemarvin Bonevacia a partisipá den e evento di 400 meter na e kareda di World Challenge na Madrid. Akinan Liemarvin e finalisá na ultimo lugá den su kareda ku un tempu di 46,23 sekònde.


text:
IQ foiler Malik Hoveling, ARU-31 a logra un solido segundo lugar den e evento completo cu bataya contra Mateus Isaac (posiciona number 3 di mundo) y e Argentino
ex-RSXer Francisco Saubidet (Medalista Olympico hoben y participante di weganan Olympico Tokyo 2022).
Cu situacion di biento menos favorable na Armação de Búzios, Brazil, e tawata un combinacion di navega strategicamente y tuma e risico na e momento correcto.
E ultimo dia di careda tawata tin bataya real cu resultado hopi serca ja cu Malik a bringa incansabel pa keda posiciona na Segundo lugar,
pero na final e Segundo lugar cu diferencia di punctuacion minimo a bay pa Argentina y Tercer lugar pa Aruba. Pa e weganan otro luna na Odesur,
ambos atletanan (Malik y Francisco) lo representa nan isla/pais.
Den e mesun weekend Ethan Westera y Tom de Vries a atende e World Sailing Test event na Den Haag como un evento di training na caminda pa e Olympic Qualifier otro aña.
Condicionnan di biento tawata no favorabel cual a resulta den solamente 2 dia di careda despues di full un siman di training intensivo cu biento perfecto y resultado hopi favorabel!
IQ foil team Aruba na e momento aki ta direccion Paris cu chens hopi grandi pa qualifica directo pa weganan Olympico.
E Segundo parti di e aña lo ta super druk cu competencianan importante pa qualificacion pa weganan Olympico y eventonan importante na Latino America.
Otro luna, nan lo ta Odesur Games na Paraguay como tambe nan lo asisti e World Championships cu lo tuma lugar na Brest, Francia.
Pa saca mayor probecho pa e isla di Aruba, e Atletanan lo ta presente na ambos banda di oceano.
Pa luna di November IQ foil team Aruba lo tin nan simannan di training na Aruba mescos cu ta tuma lugar e ultimo 2 añanan
hunto cu e Dutch IQ foil team (hunto cu medayista Olympico Kiran Badloe) y como tambe e Norwegian team.
E IQ winter training ta haya mas atencion den e mundo di IQ y mas e interes ta pa otro participantenan di rond mundo
bishita nos isla cu e condicionnan di tremendo di biento cu nos isla tin y cual ta un promotion perfecto pa Aruba.


text:
ExternalInbox
Partido AVP a aserca e problematica di e negligencia y falta di aprecio pa nos profesionalnan cu ta labora den e sector publico y semi publico, cu a wordo stigmatisa y demonisa pa Gabinete Wever-Croes.
Diasabra ultimo 9 di July 2022 durante e programa radial di partido AVP, lider di partido mr. Mike Eman acompaña pa candidato y profesional den e mundo di enseñansa Otami Thomasia, candidato y hoben jurista Wendrick Cicilia y profesional ariba e area di sostenibilidad y energia renovabel Edelysse Nicolaas a elabora ariba e e negligencia di nos profesionalnan den nos Pais y e consequencianan cu e desaroyo aki por desencadena pa avanse di nos Pais.
Recientemente durante e proceso di tratamento di e concepto di lei cu ta norma e structural salarial ( LNT) di nos profesionalnan, Gabinete Wever-Croes a stigmatisa y denegra nos professionalnan den e sector publico cu ta entrega nan conocemento y expertisia na servicio di nos Pais y nos comunidad. Partido AVP a subraya e necesidad y importancia pa aprecia nos professionalnan, mirando cu e desaroyo, innovacion, modernisacion y prosperidad di nos Pais ta depende di e calidad y conseho di nos profesionalnan.
Den clima di precupacion pa cu e problematica di “Brain Drain”cu Aruba ta enfrentando, e actitud di Gabinete Wever-Croes ta un robes y cuestionabel. Lider di partido mr. Mike Eman a indica cu efecto di “brain drain” lo ta devastador pa nos Pais. Aruba ta un Pais desaroya compara cu otro paisnan den region, esaki ta fruta di e empeño di nos profesionalnan cu ta dirigi y labora na Banco Centraal, SETAR, AHATA, WEB, ELMAR, APFA (pa mentiona algun). E professionalnan aki ta actor principal den contribui na duna contenido na e vision cu Aruba tabata tin pa brinda un miho calidad di bida pa nos cuidadanonan y mejora e producto Aruba.
E profesionalnan den e ambito di enseñansa ta demostiva y demoralisa, esaki Maestra y Candidato Otami Thomasia a confirma y subraya. Maestranan di scol cu mester un entrega fracion di nan salario sin un perspectiva cu lo ricibi esaki bek, y alabes atende cu retonan cu ta wordo ocasiona pa cu ausencia di atentencion y inversion den enseñansa ta dificulta e tareanan di e maestra. Otami Thomasia a articula varios dolor cu ta biba den e mundo di enseñasa y ta condena e falta di vision y interes pa promove cambionan positivo y necesario pa asina eleva e calidad di enseñansa.
Durante e discussion y entrecambio di pensamento locual a resalta ta e conclucion cu Gabinete Wever-Croes no tin un vision cu ta inspira ni motiva nos generacion nobo y nos professionalnan. Wendrick Cicilia a indica cu “sin un vision nos ta perde e oportunidad di inspira un generacion” y a indica cu e precupacion mas amplio di nos hoben profesionalnan ta e ausencia di un vision enfoca riba diversificacion economico cu ta crea oportunidad pa empleo di calidad pa nos profesionalnan local.
Experto ariba e area di sostenibilidad Edelysse Nicolaas ta lamenta cu e gobernante nan actual a bandona e vision di energia renovabel. Aruba di Promer Minister Mike Eman. E tempo ey Aruba tabata un ehempel. Aruba tin tur e recursonan natural pa hasi e transicion pa energia renovabel limpi utilisando solo, biento y demas recursonan manera wave-energie. Cu awe e vision a wordo aborta ta deceptionante pa nos profesionalnan den e area di energia. Un vision cu a crea pa Aruba oportunidad nan nobo, unda partnernan strategico manera TNO y Rocky Mountains instituut a bini Aruba pa asina yuda carga y desaroya e vision di un Pais sostenibel.
Aruba ta enfrenta competencia den Reino hulandes, den region y international. Den mundo unda tur Pais ta ofrece e mihor beneficion nan pa asina atrea talentonan y profesionalnan, nos mester aprecia nos professional nan cu a escohe pa keda contribui of bin bek Aruba pa contribui na nos Pais. Esaki ta e refleho di nan amor pa nos Pais. Partido AVP ta condena e campana di Gabinete Wever-Croes pa asina stigmatisa y demoralisa nos profesionalnan y cuestiona nan amor pa nos Pais. Lider di partido mr. Mike Eman acompaña pa profesionalnan a confirma cu “NOS PROFESIONALNAN MERECE UN TRATO DIGNO PA NAN CONTRIBUCION NA NOS PAIS” .


text:
KRALENDIJK – Reparashon, kompensashon pa dañonan kousá pa sklabitut i kolonialismo, ta un manera pa honra antepasadonan. Esaki a bin dilanti den e di 5 simposio organisá pa Fundashon Nos Kier Boneiru Bèk den e fin di siman di 5 i 6 di desèmber. Oradónan prinsipal tabata Cikiah Thomas, presidente di Kongreso Global Afrikano, profesor Verene Shepherd di Universidat di West Indies, dr. Carlyle Corbin di Dependency Studies Project i James Finies di Fundashon Nos Kier Boneiru Bèk i Bonaire Human Rights Organization. Tabatin partisipashon di sigur 14 pais karibense i suramerikano, Puerto Rico, Islanan Virgenes (US), Bermuda, Sint Maarten, Sint Eustatius, Kòrsou, Jamaica, Barbados, San Andres- Provindecia, Guyana Franses, Bonaire, Aruba, Grenada
James Finies
Den su presentashon, Finies, presidente di Nos Kier Boneiru Bek a trese dilanti ku durante e simposio ta bini huntu pa konfrontá problemanan komun ku tin den Karibe. “Nos lema pa e simposio aki ta: nos ta bini pa tur loke a nenga nos antepasadonan. Reparashon ta un bon manera pa haña loke a kita di nos.”
Tabatin un pregunta si por papia di síndrome di víktima serka partisipantenan. Finies: “Solamente un hende por ta víktima si un krímen a tuma lugá. E dosnan aki ta bai huntu. Nashonnan Uní a deklará kolonialismo un krímen kontra humanidat. Nos ta biba den un kolonia i esaki ta un krímen. Nos ta víktima di un krímen ku a tuma lugá. E no ta un síndrome, sino un realidat.”
E manera pa proba e krímen aki, segun Finies, ta loke Nos Kier Boneiru a hasi di laga un grupo di eksperto hasi un investigashon ku a kondusí na e ‘Assessment of Self-Governance Sufficiency in Conformity with Internationally Recognised Standards’.
Profesor Verene Shepherd
Shepherd ku ta vice-presidente di Komishon Reparashon di CARICOM i tambe vice-presidente di Komite di Nashonan Uni di e Konvenshon Internashonal pa Eliminashon di tur forma di Deskriminashon (ICERD) a mustra ku Nashonnan Uní a kondená kolonialismo i tur práktika di segregashon i diskriminashon i ta haña ku mester yega na un fin rápido i inkondishonal di kolonialismo.
Shepherd: “E derecho di determinashon propio ta un derecho sin mas di hendenan den teritorionan sin gobernashon propio.’
Segun Shepherd, tin pais a purba sigui regla i yega na independensia via referèndem, pero esaki no ta logra pasobra mester di un mayoria di dos tersera parti i hendenan mes no ta vota pa independensia. “Tin pais ke duna independensia, pero e pregunta ta kon un pais ku bira independiente ta bai logra riba su mes. E sentro pa investigashon di reparashon ta haña ku no por tin independensia sin reparashon. E komishon pa reparashon di Caricom tin un plan di akshon di 10 punto komo strategia pa logra reparashon. E komishon ta urgí tur pais di Karibe pa forma komité di reparashon i djòin e movementu.”
Entre e 10 puntonan aki, segun Shepherd, tin diskulpa formal ku mester pidi, un programa di desaroyo pa hendenan indígeno, repatriashon pa esnan ku ta deseá esaki, kreashon di institushonnan kultural, rehabilitashon sikológiko pa motibu di e impakto di sklabitut i kolonialismo, atenshon pa e krísis di salú públiko, eradikshon di analfabetismo, un programa di konosementu tokante Afrika pa rekonektá ku e pais di orígen, transferensia di teknologia, i kanselashon di debe i kompensashon monetario. “No djòin e movementu di restorashon ta no honra nos antepasadonan,” Shepherd a konkluí.
Cikiah Thomas
Chikiah Thomas, presidente di Kongreso Global Afrikano a bisa ku nan organisashon ta para firmemente den solaridat ku pueblonan di Karibe i Suramérika den nan demanda pa pone un fin na okupashon kolonial. “Okupashon di parti di Estadonan Uní di Merka i di Oropa den Karibe mester yega na un fin. Fundamental riba e agènda di restorashon ta emansipashon di tur hende bou di okupashon kolonial. Esaki
no ta aseptabel i nos mester ta mas vokal tokante esaki. Nos mester yuda pone preshon i para den solaridat ku e speransa i aspirashonnan di nos rumannan na Boneiru.”
Dr. Carlyle Corbin
Corbin ku ta un eksperto di Nashonan Uni, a trese dilanti ku ta sigui praktiká kolonialimso kontemporario den hopi pais karibense. Tin di nan ta buska determinashon propio sin por logra esaki. “Karibe ta un region chikitu ku asina tantu areglo polítiko i konstitushonal. Tin 9 pais independiente i tres kategoria di pais ku no ta independiente. Nan ta e teritorionan sin gobernashon propio, esnan semi outónomo (Aruba, Kòrsou. Sint Maarten) i e hurisdikshonnan integrá (islanan franses i islanan BES).”
Corbin a mustra ku tin reforme ta tuma lugá den Karibe, pero ku esakinan no ta igual ku dekolonisiashon. “Ta modernisa institushonnan. Tin e ilushon di inklushon ku ta pone hende pensa ku nan ta parti di e pais grandi. Esakinan no ta medida di dekolonisashon. Nan ta medida pa purba legitimá e desigualdat polítiko i ekonómiko ku ta eksistí. Tin biaha nos mes ta konvensí ku e areglonan di dependensia ei ta legítimo. Ta un trampa, i tin ku paga tinu pa no kai den e trampa aki. Michael Manley un biaha a bisa ku pa sali for di e trampa aki, tin ku realisá promé ku bo ta den un trampa.”
Segun Corbin, e meta ta pa logra gobernashon kompleto i demokrasia real. “Den palabra di tata di independensia di Tanzania, ta mihó pa mal goberná bo mes ku otro goberná bo pais.”
Fundashon Nos Ke Boneiru Bek ta mira bek riba un simposio hopi eksitoso i ku a yuda eksponé na nivel mundial e situashon no-demokratiko i violashon di derechonan humano i di outodeterminashon di Boneiru i otro paisnan sin-propio-gobernashon ku a partisipá.


text:
Zyron Todd den Corte a reclama cu ningun dia a mustr’e video di tiramento banda di Blue Moon pa cual e ta deteni y a insisti cu si e no a los tiro, nan lo a tira riba dje, pasobra e otro homber tabatin un arma den su poder.
Fiscal a haya cu e ta culpabel di intento di asesinato pa cual el a exigi pa dun’e un castigo di seis aña.
E echo aki a tuma luga riba Dia di Betico den area di Blue Moon, unda cu a surgi intercambio di palabra / reclamo entre e acusado aki di 24 aña y otro homber.
Geboei na man y pia a trece e acusado den sala di Corte. A splic’e cu e acusacion contra dje ta intento di asesinato, subsidiariamente intento maltrato pisa; e di dos acusacion ta cu riba e mesun fecha el a los tiro riba un cas den Pindastraat. Fiscal a bisa cu e motibo cu e ta pone e acusacion aki como intento di asesinato ta pasobra si tabatin hende den e cas, e bala lo por a alcansa nan. Y tambe a acus’e di posesion di arma di candela.
A cuminsa trata e parti di Blue Moon prome. E tabata den e area ey y por a mira esaki riba e video presenta den Corte. E mes tabata mustra fiscal unda cu e tabata para, con el a cana bay cerca un conoci di dje pa puntr’e algo y eynan ta caminda e homber na banda a cuminsa cu tiramento di palabra y ta unda e problema a cuminsa.
Pa un relato mas amplio, lesa TREMPAN.


text:
ISBN: 978-99904-2-189-7
Sapu ta Sapu
$ 6,12 $ 4,12 O.B Excl.
Fls 7.50
Max Velthuijs
Pobersitu Sapu. E ke ta manera su amigunan, Porko, Patu, Djaka i Konènchi, pero su esfuersonan pa imitá nan tur ta kaba na desaster. Pero finalmente Sapu ta haña sa ku su amigunan ta stim’é pa loke e ta – un simpel sapu bèrdè.
Max Velthuijs ta un artista ganadó di premio, kende su buki nan ta trata tópiko importante ku humor suave.
Sapu i su amigunan a aparesé den hopi aventura popular. Otro título na papiamentu ta: Sapu i e para, Sapu ta namorá, Sapu ta un héroe i Sapu tin miedu.
In stock
Compare


text:
UN DESPEDIDA BON MERESÍ DESPUES DI 43 AÑA LABORANDO
MINISTERIO KONSERNÍ MANEHO DI GOBERNASHON, PLANIFIKASHON I SERVISIO PÚBLIKO
UN DESPEDIDA BON MERESÍ DESPUES DI 43 AÑA LABORANDO
PUBLIKÁ RIBA 06 YÜLI 2022
WILLEMSTAD – Resientemente tabatin un agasaho na okashon di despedida di un kolega ehemplar. Minister Ornelio Martina di ministerio di Gobernashon i Servisio Públiko (BPD) huntu ku staf ministerial, tabatin e plaser di tuma despedida di Ruthline Troncon-Anthony ku a baha for di servisio di gobièrnu despues di a laborá 43 aña.
Minister Martina ta deseá Ruthline tur klase di éksito ku e etapa nobo di su bida. Gobièrnu di Kòrsou ta gradisí e pa su empeño durante tur e añanan.


text:
E petishon mester ta kompleto ku e pruebanan i aneksonan pidí. No por tuma petishon inkompleto den tratamentu.
Kompensashon pa un solo biaha pa kompania di taksi, di ‘tour’ i di hür outo
Kiko e kompensashon pa un solo biaha akí ta enserá pa Entidat Públiko Boneiru?
For di momentu ku e pandemia di COVID-19 a kuminsá kompanianan di hür outo, kompanianan di taksi i kompanianan ku ta hasi ‘tour’ turístiko a haña nan mes konfrontá ku un kaida signifikante di nan entrada. Impuesto di vehíkulo di motor, seguro i otro gastunan a sigui kore. Práktikamente no por a usa e propiedatnan di e kompanianan di hür outo, di ‘tour’ i di taksi pa yega na entrada di otro forma. Pa e motibu akí ta otorgá un kompensashon pa un solo biaha na e kompanianan akí.
Pa ken e kompensashon pa un solo biaha akí ta intenshoná?
Pa kompanianan di hür outo, kompanianan di taksi i kompanianan ku ta hasi ‘tour’ turístiko riba kaminda, ku tin pèrmit i ku ta registrá.
Kon haltu e kompensashon pa un solo biaha ta?
E kompensashon pa un solo biaha ta un suma di US$ 100 pa kada vehikulo di transporte ku ta registrá pa kompanianan ku komo meta ‘hürmentu di outo’ òf ‘kompania ku ta hasi ‘tour’, o sea un suma di US$ 100 pa kada taksi ku ta registrá (siendo doño di pèrmit pa taksi).
Kondishonnan importante pa bini na remarke pa e kompensashon pa un solo biaha:
➔ E persona ku ta hasi petishon mester ta residente di Boneiru (inskribí i bibá na Boneiru);
➔ Fecha di establesimentu di e kompania na Boneiru ta promé ku 11 di mart 2020;
➔ E kompania ku ta hasi petishon mester ta registrá na Kámara di Komèrsio na Boneiru;
➔ Solisitante a paga impuesto di vehíkulo motorisá pa aña 2020 kompletamente;
➔ Si ta trata di un taksi: e shofùr prinsipal ta alabes e doño prinsipal di pèrmit i ta disponé di un pèrmit pa kore i/òf dekreto bálido òf un pèrmit pa kore i/òf dekreto bálido ku el a risibí últimamente;
➔ Si ta trata di un kompania di hür outo: e persona ku ta hasi petishon mester proba ku e impuesto di hür outo pa aña 2020 ta pagá i e tin ku añadí kopia di e 3 último pagonan di aña 2021;
➔ Ta hasi petishon pa e kompensashon pa un solo biaha pa un vehíkulo ku ta registrá, o sea vehíkulonan ku ta registrá di e kompania i ku ta aparesé den e sistema di registrashon di Entidat Públiko Boneiru.
Tèrmino pa hasi petishon i tratamentu di e petishon
Bo por hasi petishon pa e kompensashon pa un solo biaha pa mas tardá 10 di òktober 2021. Bo por hasi esaki na dos manera:
1) ‘Download’ e formulario pa hasi petishon, yen’é, skèn e i mand’é huntu ku tur prueba i anekso ku a pidi via email na alivio@bonairegov.com
2) ‘Download’ e formulario pa hasi petishon, yen’é i entreg’é personalmente huntu ku tur prueba i anekso pidí, for di djaluna te ku djabièrnè di 08:00 or te 11:00 or na ofisina di Direktorado di Komunidat i Kuido na Kaya Neerlandia 41.
Paga tinu:
E ora ei manda un email: alivio@bonairegov.com. Òf traha un sita via: Telefòn:
+(599)715 5311
Despues ku nos risibí bo petishon, bo ta risibí un konfirmashon for di e emailadrès alivio@bonairegov.com ku nos a risibí bo petishon. Den kaso ku tin pregunta adishonal, for di e emailadrès akí nos ta tuma kontakto ku bo.
E tèrmino pa tratamentu di bo petishon ta dura maksimalmente 8 siman despues di e fecha ku a risibí bo petishon.


text:
Den Haag – Na Cas di Aruba a tuma lugar awe diabierna 22 di Januari 2010, na vispera di Dia di Betico, un ceremonia pa recorda e fecha di natalicio di Sr. Gilberto Françoise “Betico” Croes, politico y estadista Arubiano.
Lees meer
Den Haag – Na buurthuis De Mussen na Den Haag a tuma lugar un presentacion di e proyectonan “Mi ta Bon”. E encuentro a conta cu presencia di Minister Plenipotenciario sr. Edwin Abath. Diputado di municipio di Den Haag sr. Rabin Baldewsingh a tene un introduccion unda ela splica cu na Den Haag ta biba aldededor di 14 mil Antiano y Arubiano. E Antiano of Arubiano ta wordo considera como cualkier habitante di Den Haag y ta haya tambe un trato igual, segun sr. Baldewsingh. Solamente ariba algun tereno manera enseñansa, desempleo y criminalidad tin un maneho specifico pa Antiano y Arubiano. E diputado a acentua cu un parti grandi di e Antiano y Arubianonan ta bon integra den e comunidad di Den Haag y ta solamente un grupo chiquito ta ocacion problema. Mester bisa cu recientemente a constata cu e parti di mucha muher den e grupo cu ta ocaciona problema ta aumentando y lo mester analisa e origen di e tendencia aki, asina sr. Baldewsingh a sigui bisa.
Lees meer


text:
ORANJESTAD: Den e ultimo dianan sigur por a cuminsasinti e interes y expectativa ta halto pa Premio Excelencia den Deporte, unda ta reconoce e atletanan cu mas a destaca den nan deporte durante aña 2019 y 2021. Tin un total di 141 atleta nomina. Tur atleta nomina ya caba ta un ganado. Pa aña2019 un total di 16 federacion a participa y a nomina 66 atleta. Mester remarca cu e interes ta grandi e aña aki na unda18 federacion a manda oficialmente nan nominadonanconforme e rekisitonan. Un total di 75 atleta a wordo nominaden e diferente categorianan di aña 2021. E comisionorganisado lo rindi homenahe na 10 baluarte deportivo cu a dedica gran parti di nan bida den deporte di Aruba.
Pa prome biaha ta introduci e categoria di ekipo di aña pa asina duna oportunidad husto na federacionnan colectivo pa por competi pa e premio di ‘ekipo di aña’. E anochi di gala ta tuma luga diasabra 20 di augustus den Renaissance Convention Center cuminsando pa 8’or di anochi. Aruba ta keda cordialmente invita pa sintonisa e anochi mas grandi den deporte di Aruba cu ta dia 20 di augustus en bibo via Tele Aruba y Canal 22.


text:
WILLEMSTAD – Despues di 14 aña preis di webu ta subi na Korsou, minister di Asuntunan Ekonómiko ta deklará na e matutino Extra. Si te ku awor un dozein tabata kosta fl. 4,88, awor e ta bira fl. 6,36. Un subida di 35 porshento òf 12 sèn pa webu.
A tuma e desishon den konseho di minister sin ku e kriadónan di galiña a mustra e sifranan nesesario. Esei tabata un eksigensia di e ministerio. Siman pasá nan a bati bèl pasobra nan no por tene kabes mas riba awa.
Ki dia e preis ta subi ta dependé di e konseho di e departamentu di Asuntunan Hurídiko. Pero segun e ministerio esei lo ta pronto.


text:
Reino: Autoridadnan ta man na cabes na Rotterdam Hulanda. Manifestacion a sali for di man caminda varios destruccion a tuma luga te hasta auto di polis a keda kima.
E protestanan ta relaciona cu e medicanan cu e gobierno a tuma y cu e hendenan no a keda masha contento di esaki.
Basta vuurwerk a keda usa y hendenan a probecha di e situacion pa kibra luganan y horta material. Un sakeo completo a tuma luga.
E bomberonan no por a yega cerca caminda e vehiculo y otro obhectonan a keda kima debi cu e manifestantenan tabata tiranan cu piedra y materialnan.


text:
“Missing You” lo bira e promé piesa ku ‘1OAK’ ta manda kaya
Un piesa ku lo hiba di título “Missing You”, lo bira e promé grabashon ku e banda nobo den farándula di Aruba, lo manda kaya. Ta trata di e agrupashon musikal ‘One Of A Kind’ (1OAK), ku lo mira lus di dia, riba dia 27 òktober próksimo na Aruba, den un fiesta baliabel, huntu ku e agrupashon musikal Orkesta Vega, for di Kòrsou.
“Missing You”, lo bai ta un piesa, interpretá pa e kantante Rayner Sprott, ku ta parti di e frònt di e banda, ku ta wòrdu dirigí pa Jurick Salomon. E kantante di 20 aña di edat, Rayner Sprott, su pashon semper tabata kantamentu. Su stimashon pa kanto i músika a bin debí na su tata, kende ta un legendario músiko i kantante na Aruba, Reynaldo ‘Mighty Rusty’ Sprott. Miéntras ku tambe e ta un hóben ku baliamentu ta un parti ku e ta gusta hopi, kual sigur lo e bai kombiná esakinan. Rayner su promé eksperensia riba esenario, tabata ku su 8 aña di edat, na momentu ku e la partisipá den kompetensia di Calypso & Roadmarch na Aruba. Esaki tambe tabata hustamente e promé paso den su karera komo kantante.
Komo mucha Rayner tambe a presentá na diferente okashon den Kas di Kultura i tambe den eventonan di e barku ‘Freewinds’, despues di a sigui ku kantamentu. Ku su di 17 aña e la uni na un banda ku su tata, unda nan tabata toka den Casino na Riu Palace Aruba. Seguidamente na aña 2016, un biaha mas ku su tata, nan a kambia i a forma un banda ku yama “4 Real”, ku tabata presentá durante temporada di Karnaval. Ku e hóben kantante aki su di 19 aña di edat, e la bolbe bai forma parti di e banda di su tata na Casino, unda e tabata e kantante prinsipal, sigur pa 1 aña largu, promé ku e aserkamentu pa forma parti di ‘1OAK’. Despues di a tuma algun tempu pa por yega na un desishon, ya un ke otro ta asina leu i e promé piesa di e banda, ta hustamente den bos di Rayner Sprott. E piesa aki lo subi kaya, djaluna próksimo, ku ta fecha 16 òktober 2017.


text:
Minister di Asuntunan Interior i relashonnan den Reino a instalá un grupo di diálogo pa sondia efektonan di e pasado di sklabitut den e komunidat aktual. E punto di salida aki ta forsa Bonaire pa na un manera profeshonal studia historia di Bonaire i no solamentee pasado di sklabitut. Ta rekomendabel pa Kolegio Atministrativo di Bonaire instalá un grupo di trabou, multidisiplinario, huntu ku Skal i OCW pa kuminsá pone kontakto ku Archivo Nashonal na Kòrsou, Hulanda, ICUC i Universidat DrFrumensio Da Costa Gomez na Bonaire pa traha e kuadro kon studia historia di Bonaire. Na Bonaire ta blo keda drai rònt disimadan, barí, maskarada, San Juan, San Pedro, Martis di Kathalina Janga, Sklabitut, brueria i bailenan folklóriko. Tendensia nobo den historia ta e partinan antropológiko i filosofia. Metodologia pa hasi investigashon ta un eksigensia. Un tópiko, banda di tur otro tópiko interesante, ku meresé mas atenshon ta historia di hende muhé na Bonaire. Ta konosí ku tin hende muhé ku a hunga un ròl importante riba diferente tereno pero sèmper nan ta keda den sombra di e hende hòmber. E ekspreshon “Tras di éksito di un hòmber tin un muhé fuerte”. Nunka ta amplia riba e muhé fuerte. Laga mi duna un ehèmpel. Maria mama di Hesus i Maria Magdalena, partner di Hesus tabatin influensia riba Hesus i tin hopi estudio tokante e dos muhénan aki. Un ehèmpel pa loke ta trata Bonaire ta e siguiente; bonerianonan, tantu amigu i enemigu, ta orguyoso di Miguel Pourier, pero nunka ta papia, te pa hasi un studio profundo di yùfrouEmmaPourier. Mi deseo ta pa dia Rincon hasi sinkushen aña tin un busto di EmmaPourier. Ken ta dispuesto pa yuda realisá esaki.
Arthur Sealy


text:
Violensia seksual
Violensia seksual ta nifiká ku un hende ta fòrsa bo pa hasi sèks òf pa papia tokante sèks.
Asalto seksual òf violashon ta ehèmpel di violensia seksual. Pero tin mas forma.
Akibou tin algun ehèmpel di violensia seksual:
• Un hende ta forsa bo pa hasi sèks
• Un hende ta mishi ku bo sin bo pèrmit
• Un hende ta sunchi bo ora bo no ke
• Un hende ta forsa bo pa mishi kuné
• Un hende ta forsa bo pa wak video seksual ora bo no ke
• Un hende ta forsa bo pa papia tokante sèks
• Un hende ta papia ku bo tokante aktividat seksual òf ta hasi seña seksual kontra bo boluntat
• Un hende ta pone preshon riba bo pa pone online òf app un potrèt sunú di bo mes
• Un hende ta puntra bo pa kita paña dilanti di un webcam
Hende por forsa bo pa hasi sèks di hopi manera. Nan por dal bo si bo no kooperá. Òf nan por menasá bo.
Por ta bo no tin e kurashi pa bisa niun hende kiko ta pasando ku bo. Por ehèmpel pasobra un hende ta menasá ku nan ta bai pone potrèt sunú di bo online.
Abuzu seksual dor di un miembro di famia por sigui pa hopi aña. Bo por tin hopi miedu òf sinti hopi bèrgwensa. P’esei bo por disidí ku bo no ta bisa niun hende.
Bo mester sa ku NO ta bo falta! I ku no ta abo so. Lástimamente, hopi mucha i teenager ta pasa den preshon i violensia seksual.
E sa pasa ku bo? Por fabor konta un hende ku bo ta konfia!
E ta seif pa papia ku nos. E mentornan di Guana Chat t’ei pa bo.
Por fabor no warda, pero yama un di nos mentornan. Bo por konta nos tur kos ku a pasa ku bo!


text:
News
-
CMC ta reakshoná riba deklarashonnan inkorekto di gobièrnu
Willemstad, 11 di Sèptèmber, 2022 – Riba djabièrnè, 9 di sèptèmber 2022 hunta di direktiva di Curaçao Medical Center (CMC) a manda un karta pa Promé Minister, minister di Finansa, minister di Salubridat i minister di Hustisia, den kua e ta reakshoná riba vários deklarashon públiko inkorekto. E meta di e karta aki ta pa klarifiká duda …
CMC ta reakshoná riba deklarashonnan inkorekto di gobièrnu Read More »
-
CMC ta skrin tur mucha ku malesa di sikel sèl pa prevení infarto selebral
Willemstad, 7 di Sèptèmber 2022 – Pa prevení infarto serebral, Curaçao Medical Center (CMC) a kuminsá skrin tur mucha ku e malesa di sikel sèl mas regular. Esaki ta tuma lugá usando un Dòpler transkraneal (TCD), kual ta un método de skrin ku un mashin di ultrasonido ku ta midi e velosidat di e fluho di …
CMC ta skrin tur mucha ku malesa di sikel sèl pa prevení infarto selebral Read More »
-
Problema di awa tabatin impakto mínimo riba CMC
Willemstad, 31 di Ougùstùs 2022 – Awe mardugá e pipa di awa sentral ku ta proveé awa den henter hòspital a kibra. Aqualectra a traha duru huntu ku e tim di CMC Vastgoed pa por a solushoná e problema rápido. E impakto riba kuido na pashènt tabata mínimo, ku ta enserá solamente retraso den algun servisio. …
-
CMC ta kanselá servisionan i tratamentunan pa motibu di tormenta
Willemstad, 28 di yüni, 2022 – Curaçao Medical center (CMC) ta preparando pa e tormenta Tropikal Bonnie i a kanselá e siguiente servisionan i tratamentunan: A kanselá tur operashon (di djarason i djaweps) A kanselá tur tratamentu elektivo (for di djarason mèrdia te ku djaweps) A kanselá tur sita na poli (for di djarason merdia …
CMC ta kanselá servisionan i tratamentunan pa motibu di tormenta Read More »
-
Tèst di oido kompletu ta posibel awor na CMC
Willemstad, 14 di yüni, 2022 – Siman pasá Curaçao Medical Center (CMC) a kuminsá hasi tèst di oido kompletu. E tèstnan akí ta pa adultonan ku a pèrdè oido, personanan ku konstantemente tin zonido di “beep” den nan orea, muchanan ku ta sospechá òf ku e pèrdè oido òf ku defekto ku papiamentu. Esaki ta …
-
Korte a aprobá mayoria di e argumentonan di CMC
Willemstad 11 di Mei, 2022 – Awe korte a aprobá mayoria di e argumentonan di Curaçao Medical Center (CMC). Korte a dikta ku Minister di Salubridat Públiko, Medio Ambiente i Naturalesa tin 3 luna pa reakshoná riba e presupuesto di CMC pa 2020 i 2021. Na e momentunan akí CMC no ta duna komentario i …
-
Promé implantashon di “leadles pacemaker” na CMC
Willemstad 14 di aprel, 2022 – djárason 13 di aprel Curaçao Medical Center a hasi su promé operashon di pacemaker sin liña. E operashon aki a wòrdu hasi dor di dr. Witte i dr. Delnoy. Un pacemaker sin liña Micra®, ta e pacemaker mas chikí na mundu i ta 93% mas chikí ku esun tradishonal. …
Promé implantashon di “leadles pacemaker” na CMC Read More »
-
Skarsedat di personal den sala di operashon na CMC ta resultá den redukshon den sirugia
Willemstad, 31 di mart, 2022 – Falta di personal den salanan di operashon di Curaçao Medical Center (CMC) ta kousa retrasonan i lástimamente vários kanselashon di sirugia. Na kapasidat kompletu, tur 7 sala di operashon por ta den funshon, pero ku e skarsedat di personal pa 11 posishon ku ta konsistí di asistente di anestesiología, …
Skarsedat di personal den sala di operashon na CMC ta resultá den redukshon den sirugia Read More »
-
Enfermeronan di CMC ta risibí sertifikado di kuido agudo básiko
Willemstad, 28 di mart, 2022 – 31 enfermero di Caribe Hulandes, inkluso 10 di Curaçao Medical Center (CMC) a risibí nan sertifikado di Kuido básiko Agudo (BAZ). E training akí ta pone ku nos enfermeronan di Caribe Hulandes ta mas fleksibel i por reakshoná na un manera adekuá den situashonnan agudo manera un pandemia. E …
Enfermeronan di CMC ta risibí sertifikado di kuido agudo básiko Read More »
-
Konektá ku tur poliklínika di CMC via WhatsApp
Willemstad, 10 di mart, 2022 – Entrante djaluna 14 di mart, Curaçao Medical Center (CMC) ta aktivá un number di WhatsApp pa traha òf kambia sita, petishon pa resultado di tèst, ripití resèpt, òf konfirmá ku hòspital a risibí bo karta di referensia di bo dòkter di kas. E number di WhatsApp (+5999-745-0000) ta pa …
-
CMC ta start bèk ku kuido elektivo i orario di bishita normal
Willemstad, 3 di febrüari, 2022 – Entrante di djaluna, 7 di febrüari, Curaçao Medical Center (CMC) lo kuminsá bèk ku operashonnan elektivo pa pashèntnan riba lista di espera, konsistiendo di 1,834 pashènt. Departamentu di planifikashon lo tuma kontakto ku tur pashènt pa kordiná nan fecha pa operá. Ta trata di e operashonnan ku a keda …
CMC ta start bèk ku kuido elektivo i orario di bishita normal Read More »
-
CMC ta limitá orario di bishita pa motibu di COVID-19
Willemstad, 13 di yanüari, 2022 – Entrante di djabièrne, 14 di yanüari, Curaçao Medical Center (CMC) ta limitá orario di bishita pa motibu di sifranan haltu di kontagio di COVID-19 den nos komunidat. Ta permití solamente 1 bishita ku ta e persona di kontakto di e pashènt entre 5or di atardi i 7or di anochi. …
CMC ta limitá orario di bishita pa motibu di COVID-19 Read More »
-
CMC ta kanselá tur operashon elektivo
Willemstad, 9 di yanüari, 2022 – Entrante di djaluna 10 di yanüari, Curaçao Medical Center (CMC) ta kanselá tur operashon elektivo te ku un próksimo anunsio. Operashonnan agudo i esensial si ta kontinuá manera den pasado. Sitanan na poliklínika i otro tratamentunan tambe ta sigui. Tuma nota ku CMC lo yama tur pashènt di kual …
-
No tin espasio pa Kuido Intensivo Regular na CMC. Ta kanselá vários operashon elektivo pa motibu di kapasidat
Willemstad, 5 di yanüari, 2022 – CMC ta obligá na kanselá vários operashonnan elektivo pa por sigui duna kuido responsabel ku e kantidat di personal disponibel. Entrante awe departamentu di planifikashon ta tumando kontakto ku tur pashènt konserní pa kanselashon di operashon. Departamentu di Kuido Intensivo na CMC ta yegando su kapasidat, preshon ta sigui …
No tin espasio pa Kuido Intensivo Regular na CMC. Ta kanselá vários operashon elektivo pa motibu di kapasidat Read More »
-
Situashon di COVID-19 na CMC
Willemstad 30 di desèmber, 2021 – Curaçao Medical Center a tuma nota ku hopi pashènt infektá ku COVID-19 ta akudiendo na sala di Emergensia sin tuma kontakto ku nan dòkter di kas promé. CMC ta supliká komunidat pa tuma kontakto ku dòkter di kas si tin síntoma di COVID-19 i no bin departamentu di Emergensia …
-
Departamentu di radioterapia na CMC ta 100% ekipá
Willemstad, 26 di novèmber 2021 – Curaçao Medical Center (CMC) a trasladá e último ekipo médiko, LINAC(Linear Accelerator), for di SEHOS pa su departamentu di radioterapia. Awor CMC tin 2 LINAC. E funshon di e LINAC ta pa proveé radiashon pa pashèntnan ku kanser. E ekiponan aki ta sigurá kalidat haltu di kuido mirando ku …
Departamentu di radioterapia na CMC ta 100% ekipá Read More »
-
Proseso di parker nobo na CMC
Willemstad, 26 di novèmber, 2021 – Riba djárason, 1 di desèmber, Curaçao Medical Center lo introdusí e sistema di parker nobo. Pa baha pashènt den garashi (ménos ku 10 minüt) òf pa pashènt parker ta grátis. E tarifa pa bishita parker ta ANG 3,- pa e promé ora i ANG 2,- pa kada ora adishonal. …
-
CMC ta firma akuerdo ku ‘Prinses Wilhelmina Fonds’
Willemstad, 25 di novèmber 2021 – Curaçao Medical Center (CMC) a firma akuerdo ofisial ku Prinses Wilhelmina Fonds (PWF) pa por brinda sosten siko sosial na pashèntnan ku kanser den CMC i nan famianan. Ku e akuerdo aki e trahadónan sosial di PWF lo tin e oportunidat pa bishita pashèntnan durante nan proseso di atmishon …
CMC ta firma akuerdo ku ‘Prinses Wilhelmina Fonds’ Read More »
-
CMC ta ekstendé orario di bishita
Willemstad, 17 di novèmber 2021 – Entrante di djaluna, 22 di novèmber, Curaçao Medical Center (CMC) ta ekstendé orario di bishita pa tur dia di 11or di mainta pa 1or di mèrdia y di 5or di atardi pa 7or di anochi. Pashèntnan por risibí te ku 2 bishita durante e orarionan aki. Tene kuenta ku …
-
CMC ta reflehá riba di 2 aniversario
Willemstad, 15 di novèmber, 2021 –Ku un aña mas pisá tras di lomba, Curacao Medical Center (CMC) ta reflehá riba su retonan y e logronan. Apesar di un aña hopi turbulento, e famia di CMC a sigui pusha y yega na algun logro hopi importante manera e akuerdo entre islanan BES ku a amplia e …
-
Mural nobo na Departamentu di Mucha na CMC
Willemstad, 4 di novèmber, 2021 – Ayera a inougurá un proyekto spesial ku diseñonan i un historia koutivante pa hasi e departamentu di mucha mas alegre na Curaçao Medical Center (CMC). Den e historia i e pinturanan, e ‘Prikichi’ Docter Pedro ta hiba bo na diferente paisahe bunita di Kòrsou i sera bo konosí ku …
-
CMC ta inougurá promé kamber pa Neuro Care Unit (NCU)
Willemstad, 3 di novèmber, 2021 – Dia 1 di novèmber, Curaçao Medical Center (CMC) a habri e portanan di su promé kamber di “Neuro Care Unit” (NCU) pa pashèntnan neurologiko. NCU ta parti di e klínika di Neurologia pa pashèntnan ku problemanan agudo por risibí chekeo intensivo, wòrdu di mónitòr y tratá. Tin ekiponan spesial …
CMC ta inougurá promé kamber pa Neuro Care Unit (NCU) Read More »
-
CMC a kuminsá e siman aki ku tratamentunan elektivo pa pashèntnan di SVB
Willemstad, 1 di novèmber, 2021 – For di momentu ku Ministerio di Salubridat a konfirmá fondo pa kubri gastunan di pashèntnan elektivo di SVB pa luna di novèmber, Curaçao Medical Center (CMC) a kuminsá planifiká e tratamentunan. Manera a anunsiá siman pasa, awe riba djaluna 1 di novèmber a kuminsá ku operashonnan di e promé …
CMC a kuminsá e siman aki ku tratamentunan elektivo pa pashèntnan di SVB Read More »
-
CMC ta kontinuá ku Kuido elektivo pa pashèntnan di SVB entrante di 1 di Novèmber
Willemstad, 28 di òktober, 2021 – Curaçao Medical Center (CMC) lo kuminsá bèk ku kuido elektivo pa pashèntnan di SVB entrante di djaluna, 1 di novèmber. CMC por a konfirmá esaki despues di a risibí notisia ku Minister di Salubridat a manda instrukshon pa SVB transferí e fondonan pa CMC. E karta ofisial di SVB …
CMC ta kontinuá ku Kuido elektivo pa pashèntnan di SVB entrante di 1 di Novèmber Read More »
-
Si CMC reanudá kuido elektivo pa pashèntnan di SVB, bida di pashèntnan di kuido agudo, di emergensia i esensial lo bin na peliger
Willemstad, 24 di òktober, 2021 – Den un karta fechá 20 di òktober, 2021, Inspektor di Salubridat, Prof. Sirving Keli ta eksigi pa Curaçao Medical Center (CMC) kontinuá ku kuido elektivo pa pashèntnan di SVB entrante djaluna 25 di òktober, 2021. Pero esaki no ta responsabel sin e fondonan pa kubri e gastunan di material …
Si CMC reanudá kuido elektivo pa pashèntnan di SVB, bida di pashèntnan di kuido agudo, di emergensia i esensial lo bin na peliger Read More »
-
CMC ta para kuido elektivo pa pashèntnan di SVB pa motibu di défisit
Willemstad, 29 di sèptèmber, 2021 – Den e rueda di prensa di awe mainta, gerensia di Curaçao Medical Center (CMC), a anunsiá ku mester para tur kuido elektivo spesífikamente pa pashèntnan di SVB entrante promé di òktober pa motibu ku e presupuesto di kuido ku SVB ta pagando pa 2021 no ta yega pa kubri …
CMC ta para kuido elektivo pa pashèntnan di SVB pa motibu di défisit Read More »
-
CMC ta bèk online
Willemstad, 8 di sèptember, 2021 – UPDATE Curaçao Medical Center (CMC) ta bek online. ICT CMC i UTS/Flow a solushoná e problema di konekshon entre CMC i e datacenter.
-
Problema riba karetera publiko ta kousa deskonekshon entre CMC i datacenter
Willemstad, 8 di Sèptèmber 2021 – Pa motibu di un situashon ku a surgi riba karetera públiko, e konekshon entre Curaçao Medical Center (CMC) i e datacenter, Blue NAP Americas, a kibra awe tardi. CMC ta usando sistemanan alternativo pa keda ku akseso na tur informashon krítiko. E situashon ta bou di investgashon mientras ku …
Problema riba karetera publiko ta kousa deskonekshon entre CMC i datacenter Read More »
-
“Kuido Intensivo na CMC ta yegando kapasidat máksimo pa motibu di skarsedat di personal”
Willemstad, 11 di ougùstùs, 2021 – Kuido Intensivo na Curaçao Medical Center (CMC) pa pashèntnan ku COVID-19 i tambe Kuido Intensivo pa pashèntnan regular sin COVID-19 ta yenando pa motibu di skarsedat di personal di kuido intensivo, pues mester sigui eskalá den otro departamentunan. E siguiente departamentu ku lo kombertí den un kuido intensivo ta …
“Kuido Intensivo na CMC ta yegando kapasidat máksimo pa motibu di skarsedat di personal” Read More »
-
“CMC ta eskalá plannan pa motibu di COVID-19”
Willemstad, 5 di ougùstùs, 2021 – Pa motibu di un oumento den kantidat di pashènt ku COVID-19, ku chèns pa un mas brote den nos komunidat, hunta di direktiva di Curaçao Medical Center (CMC), huntu ku Outbreak Management team (OMT) a tuma e desishon pa ehekutá plannan di eskalashon. E desishon aki ta pa por …
-
Siruganonan na CMC ta ekstraé parti di igra pa yuda pashèntnan kombatí kanser
Willemstad, 30 di yüli, 2021 – Durante e último luna siruganonan di Curaçao Medical Center (CMC), Dr. Boyé i Dr. Berry, a realisá “resection” di igra ku pashènt ku kanser. Ta promé biaha ku e tratamentunan aki a tuma lugá na CMC. E prosedura aki ta enserá kòrta i saka un parti di un igra …
Siruganonan na CMC ta ekstraé parti di igra pa yuda pashèntnan kombatí kanser Read More »
-
Mayoria pashèntnan ku COVID na CMC no ta kompletamente bakuná
Willemstad, 28 di yüli, 2021 – Miéntras e sifranan di COVID ta subi, mayoria pashènt ku COVID tratá na Curaçao Medical Center (CMC) no ta bakuná. “COVID tei pa keda, pues pa bo protehá bo mes di enfermedat severo, por fabor bai bakuná” segun Dr. Esther Rooijakkers, infeksiologo i spesialista di medisina interno na CMC. …
Mayoria pashèntnan ku COVID na CMC no ta kompletamente bakuná Read More »
-
CMC ta harma Hòspitènt komo medida di prekoushon
Willemstad, 22 di yüli, 2021 – Komo medida di prekoushon Outbreak Management Team (OMT) i Tim di kalamidat di Curaçao Medical Center (CMC) a tuma e desishon pa harma e hòspitènt atrobe na entrada di sala di Emergensia. Den e promé fase akí, e tènt lo funshoná komo un “Tèst straat” solamente pa empleadonan di …
CMC ta harma Hòspitènt komo medida di prekoushon Read More »
-
Curaçao Medical Center’s redundant system guarantees water supply in case of maintanance or calamity
Willemstad, yüli 10th, 2021 – Curaçao Medical Center (CMC) has a redundant (back-up) water supply system that guarantees continuity in case water is cut. This was validated during a planned interruption of four hours by Aqualectra in consultation with CMC. CMC’s water system guarantees water supply to all department even in case of a disconnection …
Curaçao Medical Center’s redundant system guarantees water supply in case of maintanance or calamity Read More »
-
Komishon nombrá pa hunta di komisario ta skohe Gilbert Martina komo CEO di Curaçao Medical Center
Willemstad, 5 di yüli, 2021 – Sr. Gilbert Martina, ku for di desèmber 2019 ta karga e funshon di interim CEO di CMC, a keda selektá komo e mihó kandidato pa duna guía na e hòspital. Gilbert Martina a wòrdu nombrá 1 di yüli pa un kontrakt di 4 aña. Su ròl ta inkluí maneho …
Komishon nombrá pa hunta di komisario ta skohe Gilbert Martina komo CEO di Curaçao Medical Center Read More »
-
Teatro Gilat ta kuminsá ku presentashon na CMC
Willemstad, 25 di Yüni 2021 – Fundashon Gilat ta un fundashon ku ta sòru pa teatro pa muchanan den hòspitalnan na Hulanda ta bai kuminsá ku presentashon virtual pa muchanan den hòspital na Kòrsou tambe. For di e luna entrante lo kuminsá ku presentashonnan tur luna pa e muchanan di Curaçao Medical Center i otro …
-
CMC ku proyekto di resiklahe pa traha produktonan pa usa den CMC mes
Willemstad, 5 di Yüni 2021 – Curaçao Medical Center manera ta konosí kaba ta bezig ku e akreditashon internashonal di JCI. Resiklahe ta un parti importante di e trayekto aki. Den kuadro di dia internashonal di medio ambiente, CMC huntu ku Ronald McDonald House Charities (RMHC) a organisá seshonnan di informashon resiklahe pa e departamentu …
CMC ku proyekto di resiklahe pa traha produktonan pa usa den CMC mes Read More »
-
CMC gradisí kompanianan lokal pa produkshon di dia di Enfermeria
Willemstad, 12 di Mei 2021 – Curaçao Medical Center i komunidat di Kòrsou a risibí un bunita regalo den forma di un produkshon LIVE yamá “Apresio” pa dia di Enfermeria di parti di kompanianan lokal. 12 di Mei ta un fecha importante pa para ketu na dje pa duna honor i apresio na tur nos …
CMC gradisí kompanianan lokal pa produkshon di dia di Enfermeria Read More »
-
CMC ta tuma pasonan kouteloso pa start bèk ku kuido elektivo
Willemstad, 28 di Aprel 2021 – Ku bahada di kasonan di pashènt ku COVID-19 den hòspital, Curaçao Medical Center (CMC) a kuminsá plania pa start bèk ku tratamentunan elektivo i sitanan na poliklínikanan i alabes permití bishita na pashènt. Den e último luna mester a para tur sita, tratamentu i sirugia ku no ta esensial …
CMC ta tuma pasonan kouteloso pa start bèk ku kuido elektivo Read More »
-
CMC ta mehorá e eksperensia di pashènt i famia durante COVID-19
Willemstad, 13 di Aprel 2021 – Curaçao Medical Center (CMC) ta rekonosé e importansia pa konektá ku bo ser kerí den hospital durante su estadia. Alabes CMC ta komprondé kon difísil e regla ku no por risibí bishita por ta pa pashènt i famia durante di e tempu difísil aki. Pa e motibu ei nos …
CMC ta mehorá e eksperensia di pashènt i famia durante COVID-19 Read More »
-
CMC ta risibí tur pashènt ku COVID-19 ku mester di kuido hospitalario
Willemstad, 6 di Aprel 2021 – Curaçao Medical Center ta sigui ku su responsabilidat di ekstendé kuido hospitalario na tur pashènt ku COVID-19 ku mester di esaki. Ounke e situashon den CMC ta hopi kritiko ku e kantidat di pashèntnan oumentando diariamente, CMC lo keda hasi lo máksimo pa kuida nos komunidat. E kuido aki …
CMC ta risibí tur pashènt ku COVID-19 ku mester di kuido hospitalario Read More »
-
CMC ta hasi un yamada pa boluntarionan den Kuido
Willemstad, 29 di Mart 2021 – Ku e situashon ku ta eskalando rápidamente, Curaçao Medical Center ta buskando spesífikamente boluntarionan den kuido pa asistí durante e Krísis di COVID-19. Nos ta buska dòkternan, enfermeronan i otronan ku tin un base médiko pa yuda nos tim den e próksimo simannan. Si bo ta interesá pa regalá …
CMC ta hasi un yamada pa boluntarionan den Kuido Read More »
-
Promé implantashon di Pacemaker den Cath lab na CMC
Curaçao Medical Center ke kompartí e grato notisia ku e promé implantashon di Pacemaker den e Cath lab nobo di CMC a keda ehekutá éksitosamente. CMC ta sumamente orguyoso ku e logro aki realisá dor di nan spesialistanan den e Cath lab nobo, kual ta e area den hospital ku spesialista i ekipo sofistiká dediká …
Promé implantashon di Pacemaker den Cath lab na CMC Read More »
-
CMC a kuminsá trayekto pa akreditashon di JCI
Curaçao Medical Center (CMC) a kuminsá midi pa por determiná e pasonan nesesario pa nos hospital por kalifiká pa e akreditashon di JCI (Joint Commission International)
-
CMC ta e promé hospital ku sertifikashon di LEED den Karibe
Curaçao Medical Center ta e promé hospital den Karibe ku a logra e sertifikashon LEED Gold.
-
CMC ta reforsá su departamentu di Emergensia pa motibu di COVID-19
Pa por keda sigurá kuido pa pashènt, entrante e siman aki Curaçao Medical Center (CMC) lo reforsá su departamentu di emergensia pa kompensá pa e miembronan di personal ku a keda infektá ku COVID-19.


text:
Recientemente Departamento di Enseñansa Aruba (DEA) a organisa un exitoso Proyecto bou guia di Adviesbureau CINOP di Hulanda cu lo prepara docente pa duna enseñansa segun e concepto di Educacion Profesional (“Beroepsonderwijs”).
Durante e Proyecto a tuma luga firmamento di e protocol entre Directiva di Stichting Enseñansa Profesional Basico (SEPB) y Dienst Publieke Scholen (DPS). E protocol aki tin un duracion di mas of menos 1 aña y su meta ta pa trece un miho flujo entre EPB y EPI, cu ta resorta bou di DPS.
Opleiding
E 12 opleiding nobo ta forma parti di 4 sector y cada sector tin 3 diferente nivel di opleiding. Den sector “Techniek, Bouw en ICT”
Den sector “Economie, Administratie & Handel” tin opleiding
Den sector “Zorg & Welzijn” tin opleiding
Den sector “Toerisme, Recreatie & Horeca” tin opleiding
Actornan
E actornan principal den e trayecto aki ta e docentenan di EPB y EPI cu den e aña nos dilanti lo forma parti di un trayecto cu lo contextualisa y introduci e 12 opleiding di e structura di cualificacion nobo pa Enseñansa Profesional na Aruba, e asina yama “ABO- kwalificatiestructuur” basa riba e situacion y necesidad di Aruba.
Esaki lo wordo haci bou guia di e Adviesbureau CINOP cu na luna di januari/februari 2022 lo regresa Aruba pa duna training y hiba combersacion cu diferente actornan. Departamento di Enseñansa Aruba lo dirigi esaki hunto cu e stuurgroep. E stuurgroep ta consisti di Directiva di Scol, Dirigente di Scol, Inspectoria di Educacion Profesional y Departamento di Enseñansa Aruba.
Actualmente DEA ta sigui reuni semanalmente cu e actornan principal di e proyecto y dos biaha pa luna ta reuni cu e stuurgroep y kerngroep.
tin opleiding “Medewerker ICT support” (nivel 2), “Allround
medewerker IT systems and devices” (nivel 3) y “Expert IT systems and devices” (nivel 4).
“Medewerker (financiële)
administratie” (nivel 2), “Financiël administratief medewerker” (nivel 3) y “Bedrijfsadministrateur”
(nivel 4).
“Helpende Zorg en Welzijn” (nivel 2), “Verzorgende IG”
(nivel 3) y “MBO-Verpleegkundige” (nivel 4).
“Zelfstandig medewerker Leisure & Hospitality of Travel & Hospitality” (nivel 3) y
“Gastheer/-vrouw” (nivel 2),
“Leidinggevende Leisure & Hospitality of Travel & Hospitality” (nivel 4).
Un innovacion asina no solamente ta super importante pa enseñansa na Aruba, pero tambe pa e mercado laboral. Studiantenan cu un nivel di educacion mas eleva lo contribui pa e mercado laboral tin trahadonan miho ekipa y esaki lo halsa e calidad di profesionalnan den nos sociedad cu na su turno lo yuda e bienestar y economia di Aruba.
Departamento di Enseñansa Aruba kier agradici tur hende cu di un manera of otro ta forma parti di e Proyecto aki.
Pa mas informacion relaciona cu e Nationaal Beleid Beroepsonderwijs Aruba por acudi na nos website www.ea.aw y busca Beroepsonderwijs den e alfabet menu riba e pagina principal.
Tambe por sigui nos den social media via nos facebook y instagram pages @educationaruba pa keda na altura di tur informacion.